title: Haixi

text: Haixin aluetta ovat asuttaneet tiibetiläiset ja ylämongolit. Vuonna 1929 alueelle siirtyi hui-kiinalaisia maanviljelijöitä ja vuonna 1935 sinne muutti kazakkeja Xinjiangista. Kiinan kommunistien voitettua Kiinan sisällissodan he loivat alueelle mongolien autonomisen piirikunnan vuonna 1952, sekä autonomiset piirikunnat tiibetiläisille ja kazakeille seuraavana vuonna. Vuonna 1954 nämä piirikunnat yhdistettiin Haixin prefektuuriksi. Vuodesta 1956 alueelta on löydetty ja kaivettu kultaa, kaliumia, lyijyä, sinkkiä ja öljyä. Vuonna 1947 alueelle rakennettiin päällystetty tie ja se yhdistettiin Qinghain-Tiibetin rautatiehen vuonna 1981. Kazakit siirrettiin vuonna 1984 Xinjiangiin ja heidän autonomiansa lakkautettiin. 1990-luvulla aluetta vaivasivat hui-kiinalaisten rikollisjärjestöjen hallitsema laiton kullankaivuu prefektuurin kaakkoisosissa.


title: Haixi

text: Piirikuntatasolla autonominen prefektuuri jaetaan kahteen piirikuntatason kaupunkiin ja kolmeen piirikuntaan, sekä kolmeen hallintoalueeseen (numerointi kuten oheisessa kuvassa):


title: Haixi

text: Nämä hallintoalueet ovat paikallisesti asetettuja piirikuntatason yksikköjä. Ne eivät rekisteröity Siviiliasiain ministeriössä, joten nimellisesti ne kuuluvat Delinghan kaupunkiin.


title: Haixi

text: Vuonna 2012 Haixin bruttokansantuote oli 57,03 miljardia renminbiä, mikä vastasi 30,3 % koko Qinhain bruttokansantuotteesta. Suurin osa, 81,4 %, taloudesta muodostui jalostuksesta. Suurimmat teollisuuden alat ovat maakaasun, kirjometallien ja hiilen kaivuu, sekä kemikaaliteollisuus. Myös turismilla on tärkeähkö osuus alueen taloudessa. Vuonna 2012 alueella vieraili 3,83 miljoonaa turistia.


title: Haixi

text: Haixin alueella on myös merkittäviä luonnonvaroja. Alueelta löytyy esimerkiksi kaliumia, magnesiumia ja litiumia. Esiintymien arvoksi on arvioitu 15 triljoonaa renminbiä.


title: Haixi

text: Valtaosa Haixin väestöstä on nykyisin han-kiinalaisia. Vuonna 1982 alueen koko väestön ollessa 272 000 heistä tiibetiläisiä oli 9 % ja mongoleja 7 %. Tiibetiläiset asuttavat pääasiassa Tianjunin, Dulaanin ja Tanggulan alueita mongolien asuttaessa Ulania, Utu-Mören aluetta Golmudissa ja Dulania Haixin itäosissa. Vuonna 2010 alueella asui 489 338 henkilöä.


title: Tínos (kaupunki)

text:
Tínos () eli Chóra (Χώρα) on Kreikan kaupunki sekä samanniminen Tínoksen kunnan kunnallisyksikkö (Δημοτική Ενότητα Τήνου, "Dimotikí Enótita Tínou") ja entinen itsenäinen kunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Koko kunnallisyksikön väkiluku on 5 744 ja varsinaisen Tínoksen kaupungin väkiluku 4 762 (vuonna 2011). Kaupunki on Tínoksen saaren pääkaupunki sekä Tínoksen kunnan kuntakeskus.
Tínoksen kaupunki sijaitsee Tínoksen saaren lounaisrannikolla. Kunnallisyksikkö käsittää saaren eteläpään. Tínos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Tínoksen kunnaksi yhdessä Exómvourgon ja Pánormoksen kanssa, jolloin se muuttui uuden kunnan kunnallisyksiköksi.


title: Tínos (kaupunki)

text: Kaupunki on Tínoksen pääsatama ja myös saaren turismin keskus. Se on Kreikan merkittävimpiä pyhiinvaelluskohteita, ja kehityksestään ja maineestaan velkaa kaupungin kuuluisan ihmeitätekevän Neitsyt Marian ikonin löytymiselle. Ikoni on sijoitettu kaupungin pääkirkkoon, Panagía Evangelístrian kirkkoon (Hyvien uutisten Neitsyt Marian kirkkoon). Ylös kirkolle johtaa kaksi pääkatua. Joillakin pyhiinvaeltajilla on tapana nöyryydenosoituksena kontata koko matka ylös kirkolle; kadussa on tätä varten oma merkitty ”kaista”.


title: Tínos (kaupunki)

text: Kaupungin muita nähtävyyksiä ovat Tínoksen arkeologinen museo, taidemuseo sekä toisessa maailmansodassa tuhoutuneen Elli-risteilijän mausoleumi.


title: Tínos (kaupunki)

text: Tínoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Peter Manns

text: Peter Manns (* 10. maaliskuuta 1923 Oberhausen; † 23. huhtikuuta 1991 in Mainz) oli saksalainen roomalaiskatolinen pappi, kirkkohistorioitsija ja Luther-tutkija.


title: Peter Manns

text: Manns vihittiin 1951 papiksi. Hän oli oppi-isänsä Joseph Lortzin seuraaja Mainzin Euroopan historian instituutin johtajana. Luther-tutkijana hän pitää kiinni oppi-isänsä pääteesistä, mutta menee Lortzia pidemmälle. Manns pitää Martti Lutheria yhtenä uskon isistä ("Vater in Glauben"), eikä pidä tämän tahallista harhaoppisuuttakaan olemukseltaan täysin yksiselitteisenä tai lopullisena. Manns tekee eron Lutherin lähtökohtien ja ”kerettiläisyyden” välillä.


title: Peter Manns

text: Manns kutsuttiin muun muassa Helsingin yliopiston kunniatohtoriksi.


title: Henan (Huangnan)

text: Henanin mongolien autonominen piirikunta (, , Wylie: "rma lho sog rigs rang skyong rdzong", ) on nimensä mukaisesti autonominen piirikunta Kiinan Qinghain maakunnassa.


title: Henan (Huangnan)

text: Henanin piirikunta kuuluu hallinnollisesti Huangnanin tiibetiläisten autonomiseen prefektuuriin, joka puolestaan on Qinghaita. Piirikunnan pinta-ala on 6 627 km². Alue on Tiibetin ylängön reunalla ja keskimääräinen korkeus merenpinnasta on 3 500 metriä. Säätä leimaa sen arvaamattomuus ja kesien kylmyys samaan tapaan kuin muuallakin ylängöllä.


title: Henan (Huangnan)

text: Henania ovat asuttaneet ylämongolit, joiden keskusaluetta Henan aikanaan oli. Vuodesta 1912 paikalliset mongolipäälliköt joutuivat taistelemaan autonomiastaan hui-kiinalaisia Gansua ja Qinghaita hallinneita sotalordeja vastaan. Vuonna 1942 silloin hallinnut paikallinen ruhtinatar Dashi-Tsering meni naimisiin tiibetiläisen sotalordin kanssa, joka oli myös Bla-brang tulkun veli. Vuonna 1952 sama ruhtinatar salli Kiinan kommunistien alkaa järjestellä Henanin hallintoa. Kommunistit kukistivat heidän vastaiset hui-kiinalaiset ja perustivat Henanin autonomisen piirikunnan vuonna 1954 Dashi-Tseringin toimiessa edelleen sen johtotehtävissä. Kolhoosien perustaminen sytytti epäonnistuneen mongolien kapinan vuonna 1958. Punakaartilaiset surmasivat Dashi-Tseringin vuonna 1966 feodalistina.


title: Henan (Huangnan)

text: Suurin osa Henanin alueen asukkaista on mongoleja. Vuonna 1982 piirikunnan koko asukasluvun ollessa 21 237 mongolit muodostivat 85 % väestöstä. Suurin osa Henanin mongoleista puhuu nykyisin tiibetiä ja monet tiibetiläiset alueella ovat viime aikoina muuttaneet itsensä mongoleiksi. Vuonna 2010 piirikunnassa oli yhteensä 39 374 asukasta.


title: HMS Hälsingland (Hgd)

text: HMS Hälsingland (tunnus Hgd) oli Ruotsin laivaston Västergötland-luokan sukellusvene.


title: HMS Hälsingland (Hgd)

text: Alus tilattiin Kockumsilta Malmöstä ja Karlskronavarvetilta ja sen köli laskettiin 1. tammikuuta 1984. Alus laskettiin vesille 31. elokuuta 1987 ja se liitettiin laivastoon 20. lokakuuta 1988.


title: HMS Hälsingland (Hgd)

text: Alus on poistettu palveluksesta ja se on myyty 2012 Singaporelle, joka liitti sen laivastoonsa nimellä "RSS Archer". Alus saapui Singaporeen 17. elokuuta 2011, minkä jälkeen se läpäisi erilaisia koeajoja ja testejä ennen palvelukseen ottoa saman vuoden joulukuussa.


title: Karttaplotteri

text: Karttaplotteri on vesiliikenteessä käytetty navigointilaite. Laitteen näytöltä näkee veneen tai laivan sijainnin, nopeuden ja suunnan. Laitteita käytetään vanhanaikaisen paperikartan korvikkeena. Ohjelmiston, joka mahdollistaa samat ominaisuudet kuin karttaplottereissa, on myös saatavilla tietokoneille ja useille matkapuhelimille.


title: Keijunkukat

text: Keijunkukat ("Heuchera") on kasvisuku, joka kuuluu rikkokasvien heimoon. Monia suvun lajeja viljellään perennana. Keijunkukat voivat risteytyä tiarellojen ("Tiarella") kanssa ja myös risteymäsuvun haltiankukkien (× "Heucherella") lajeja käytetään perennoina.


title: Käenkukat

text: Käenkukat ("Lychnis") on kasvisuku, joka kuuluu kohokkikasvien heimoon. Useita suvun lajeja viljellään perennana.


title: Käenkukat

text: Yksi käenkukkalaji, käenkukka kasvaa luonnonvaraisena Suomessa. Myös tervakot, mäkitervakko ("Viscaria vulgaris" tai "Lychnis viscaria") ja pikkutervakko ("Viscaria alpina" tai "Lychnis alpina"), sijoitetaan joskus käenkukkien sukuun.Risteymiä:


title: Tiarellat

text: Tiarellat eli pitsimyssyt ("Tiarella") on kasvisuku, joka kuuluu rikkokasvien heimoon. Useita suvun lajeja viljellään perennana. Tiarellat voivat risteytyä keijunkukkien ("Heuchera") kanssa ja myös risteymäsuvun haltiankukkien (× "Heucherella") lajeja käytetään perennoina.


title: Hulunbuir

text: Hulunbuir (, ) on prefektuuritason kaupunki Kiinan Sisä-Mongoliassa. Se on myös pinta-alaltaan maailman suurin kaupunki, vaikkakin vain pieni osa sen alueesta on rakennettua. Hulunbuirin hallinnollinen keskus on Hailarin kaupunkipiiri. Hulunbuirissa sijaitseva Manzhouli on tavaraliikenteessä mitattuna suurin Venäjän ja Kiinan välinen rajanylityspaikka.


title: Hulunbuir

text: Hulunbuir sijaitsee Sisä-Mongolian koillisosassa ja rajoittuu Heilongjiangin provinssiin idässä, Mongoliaan lännessä ja Venäjään pohjoisessa ja luoteessa. Pinta-alaa alueella on 263 953 km², mikä tekee siitä kooltaan maailman suurimman kaupungin. Vaikka aluetta hallitaankin kaupunkina, vain hyvin pieni osa siitä on rakennettua aluetta.


title: Hulunbuir

text: Kaupungin aluetta jakaa Hingganvuoret, joiden itäpuolella vallitsee lauhkea ilmasto ja länsipuolella mannerilmasto. Alueesta noin 49 % on metsää. Hulunbuirin ruohotasanko kattaa puolestaan 112 667 km², ja sen alueella on 3 000 jokea ja 500 järveä. Historiallinen Hulunbuirin alue käsitti vain 161 000 km², ja siihen on sen historian aikana lisätty useita muita alueita.


title: Hulunbuir

text: 1600-luvun puolivälistä lähtien Hulunbuirin alue oli lähes asumaton Qing-dynastian nousun mukanaan tuomien sotien ja pakkosiirtojen takia. Vuonna 1732 Qing-dynastian viranomaiset asuttivat alueelle oroqineja, solooneja eli evenkejä ja daguureja, sekä barga- ja öölödmongoleja. Siirtolaisten tarkoituksena oli suojella valtakunnan Venäjän vastaista rajaa. Uudet asukkaat jaettiin kahdeksaan lippukuntaan (). Alueen hallinnon päämiehenä toimi mantšuluutnanttikuvernööri Hailarista käsin. Kuvernööri valittiin aina Mantšuriasta tai Pekingistä.


title: Hulunbuir

text: Venäjän etupiiriin alue päätyi, kun Venäjä rakennutti vuonna 1900 sinne Itä-Kiinan rautatien. Qing-dynastia vähensi 1908 paikallista autonomiaa osana suurempaa alueellista uudistusta. Tämä herätti vastustusta paikallisissa, ja 15. tammikuuta 1912 paikallisten lippukuntien sotilaat valtasivat Hailarin ja julistivat alueen osaksi hiljattain itsenäistynyttä Ulko-Mongoliaa. Venäjän painostuksesta liitos ei kuitenkaan koskaan tapahtunut ja alueesta tuli Venäjän ja Kiinan yhdessä valvoma autonominen alue.


title: Hulunbuir

text: Venäjän valta alueella heikkeni Venäjän sisällissodan myötä, ja neuvottelujen jälkeen kiinalaiset alkoivat hallita sitä edelleen osittaisen itsehallinnon kautta. 1920-luvulla Hulunbuirista kehittyi villakaupan keskus, jota hallitsivat amerikkalaiset ja brittiläiset yhtiöt. Vuoden 1928 puolella daguurijohtajat Merse ja Fumingtai johtivat epäonnistunutta kapinaa, jonka tarkoituksena oli liittää alue Mongoliaan.


title: Hulunbuir

text: Japani miehitti Mantšurian 1930-luvulla ja Hulunbuirista tuli 1932 autonominen Pohjois-Hingganin provinssi. Japanin valtakaudella kaikki lippukuntiin kuuluneet laskettiin virallisesti mongoleiksi ja mongolin kieli korvasi mantšun kielen hallinnossa. Haaveet Suur-Mongoliasta heräsivät jälleen, kun Neuvostoliitto hyökkäsi Mantšuriaan ja miehitti alueen vuonna 1945. Diplomatian takia liitosta ei edelleenkään kuitenkaan tapahtunut, vaan alue liitettiin Sisä-Mongoliaan Kiinan kommunistien painostuksesta lokakuussa 1947.


title: Hulunbuir

text: Tasankoalueen paimentolaiset siirrettiin kolhooseille vuonna 1958 ja kulttuurivallankumouksen aikana vuosina 1966-1976 rikkaita karjanomistajia vastaan hyökättiin. Tilannetta pahensi Kiinan ja Neuvostoliiton välirikko, jonka johdosta Hulunbuir siirrettiin hallinnollisesti Heilongjiangin provinssin alaisuuteen. Kulttuurivallankumouksen aikana tehtyjä muutoksia alettiin perua vuonna 1979 ja Hulunbuir siirettiin takaisin osaksi Sisä-Mongoliaa. Vuosina 1983-1985 kolhoosien karjalaumoja alettiin yksityistää ja vuonna 1988 Hulunbuirista tehtiin uusien talousjärjestelyiden kokeilualue, joka johti lisääntyneeseen kauppaan ja turismiin Venäjältä. Hulunbuirin liitto lakkautettiin vuonna 2002 ja alue on nykyisin prefektuuritason kaupunki.


title: Hulunbuir

text: Hulunbuirin bruttokansantuote oli vuonna 2012 yhteensä 133,58 miljardia renminbiä. Tämä vastasi 8,4 % koko Sisä-Mongolian bruttokansantuotteesta ja se oli kuudenneksi suurin Sisä-Mongolian hallinnollisista alueista. Suurimmat teollisuuden alat olivat energia- ja kemikaaliteollisuus. Viime aikoina myös puun- ja elintarvikkeiden jalostus sekä metallurgia ovat kasvattaneet nopeasti kokoaan. Tärkeimmät vientituotteet ovat puu, päivittäistavarat, kasvikset ja kasvisöljyt ja tärkeimmät ulkomaalaiset vientikohteet ovat Venäjä ja Mongolia. Hulunbuirissa on myös merkittäviä mineraaliesiintymiä, kuten hiiltä, öljyä, rautaa, kuparia, lyijyä, sinkkiä, molybdeeniä, kultaa ja hopeaa.


title: Hulunbuir

text: Hulunbuirin alueella on kaksi lentokenttää, Manzhoulin lentokenttä ja Hailarin lentokenttä. Niistä lähtee lentoja maan muihin suuriin kaupunkeihin, kuten Pekingiin, Hohhotiin, Dalianiin ja Tianjiniin. Alue on myös tärkeä rautatieliikenteen solmukohta. Rautatieyhteyksiä on Chifengiin, Qiqihariin ja Pekingiin. Valtion moottoritie 201 kulkee Hulunbuirin läpi Heilongjiangin Suifenhesta Manzhouliin. Manzhouli on puolestaan tavaramäärässä mitattuna suurin Venäjän ja Kiinan välinen rajanylityspaikka.


title: Hulunbuir

text: Hulunbuir jakautuu virallisesti 14 piirikuntatason yksikköön: kahteen kaupunkipiiriin, viiteen piirikuntatason kaupunkiin, neljään lippukuntaan ja kolmeen autonomiseen lippukuntaan.Jalainur on virallisesti Hulunbuirin kaupunkipiiri, mutta käytännössä Manzhoulin kaupunki hallitsee sitä.


title: Hulunbuir

text: Jiagedaqi ja Songling kuuluvat teoriassa Oroqinien autonomiseen lippukuntaan, mutta käytännössä Heilongjiangin maakunnan Daxing’anlingin prefektuuri hallitsee niitä.


title: Hulunbuir

text: Vuonna 2010 Hulunbuirin alueella asui 2 549 252 asukasta. Alue voidaan jakaa väestöllisesti kahteen osaan, tasanko- ja metsäalueeseen. Tasankoalueella asuu suurin osa Hulunbuirin mongoleista, ja metsäalueella asuu daguureja, evenkejä ja harvakseltaan öölödmongoleja. Alueen mongolit voidaan jakaa neljään ryhmään, jo mainittuihin öölödeihin, bargamongoleihin, burjaateihin ja hiljattain muualta Sisä-Mongoliasta muuttaneisiin mongoleihin. Alueella asuu myös oroqineja, joilla on muiden kansallisuuksien tapaan oma lippukuntansa. Metsäteollisuuden ja kaivosalan kehityksen myötä alueelle on muuttanut paljon han-kiinalaisia, jotka muodostavat nykyisin valtaosan alueen asukkaista. Vuonna 1990 alueella oli yhteensä 2 551 763 asukasta, joista mongoleja oli 185 400, daguureja 65 316, evenkejä 22 808 ja oroqineja 2 744.


title: Hulunbuir

text: Alueen hallintokeskuksena toimivassa Hailarissa oli vuonna 2010 yhteensä 344 934 asukasta.


title: Ruusujuuret

text: Ruusujuuret ("Rhodiola") on kasvisuku, joka kuuluu maksaruohokasvien heimoon. Useita ruusujuurilajeja viljellään perennana, joitain myös lääkekasvina. Yksi ruusujuurilaji, pohjanruusujuuri kasvaa luonnonvaraisena Suomessa.


title: Ruusuruohot

text: Ruusuruohot ("Knautia") on kasvisuku, joka kuuluu nykyisin kuusamakasvien (Caprifoliaceae) heimoon. Aiemmin se luokiteltiin kuuluvaksi purtojuurikasvien (Dipsacaceae) heimoon, mutta tuo heimo on sittemmin yhdistetty kuusamakasveihin. Ruusuruohojen sukuun kuuluu ainakin noin 50 lajia, joiden lisäksi sukuun on kuvattu lähes 150 muutakin lajia, mutta niiden taksonominen status on toistaiseksi epävarma.


title: Ruusuruohot

text: Suvun lajeista ketoruusuruohoa ja etelänruusuruohoa viljellään perennana. Ketoruusuruoho kasvaa Suomessa myös luonnonvaraisena ja se on Suomessa ainut luonnonvarainen ruusuruoholaji.


title: Ruusuruohot

text: Ruusuruohot muistuttavat ulkonäöltään törmäkukkia ("Scabiosa").


title: Virmajuuret

text: Virmajuuret ("Valeriana") on kasvisuku, joka kuuluu kuusamakasvien heimoon. Aiemmin virmajuuret kuuluivat omaan heimoonsa virmajuurikasveihin. Useita virmajuurilajeja viljellään perennana. Rohtovirmajuuri tunnetaan myös vanhana lääkekasvina. Kaksi virmajuurta, rohtovirmajuuri ja lehtovirmajuuri, kasvavat Suomessa luonnonvaraisina. Lehtovirmajuuresta esiintyy kaksi eri alalajia, merivirmajuuri ("Valeriana sambucifolia" ssp. "salina") ja luhtavirmajuuri ("Valeriana sambucifolia" ssp. "sambucifolia").


title: Niklas Nordgren (ruotsalainen jääkiekkoilija)

text: Niklas Nordgren (s. 28. kesäkuuta 1979 Örnsköldsvik, Ruotsi) on ruotsalainen jääkiekkoilija, joka pelaa SHL-joukkue MODO Hockeyssa. Hänen vahvuuksiinsa kuuluu luisteluvoima, vaistot, kiekonliikuttaminen, työmoraali ja monipuolisuus. Nordgren laukoo oikealta.


text: Nordgren on MODO:n oma kasvatti. Hän voitti U16 SM:n kultaa vuonna 1994 ja J18 Allsvenskanin kultaa vuonna 1996. Nordgren debytoi Elitserienissä 17-vuotiaana kaudella 1996–1997, jolloin hän pelasi siellä viisi runkosarjaottelua. Carolina Hurricanes varasi Nordgrenin 195. pelaajana . Kaudella 1997–1998 hän pelasi ainoastaan MODO:n J20-junioreissa ja kaudella 1998–1999 Elitserien-otteluita kertyi seitsemän. Suurimman osan kaudestaan Nordgren pelasi kuitenkin I-divisioonan Örnsköldsviks SK:ssa.


text: Kaudeksi 1999–2000 Nordgren siirtyi Ruotsin toiseksi korkeimmalle sarjatasolla HockeyAllsvenskan-joukkue IF Sundsvalliin. Hän voitti joukkueen sisäisen piste- ja maalipörssin tehoilla 21+11=32. Nordgren pelasi kauden aikana myös kaksi EHL-ottelua MODO:ssa. Kaudella 2000–2001 hän oli tehoilla 22+19=41 Sundsvallin paras pistemies ja maalintekijä. Nordgren jakoi koko Allsvenskanin maalipörssin neljännen sijan Nyköpings HK:n Fredrik Zetterlingin ja Bofors IK:n Robert Medinin kanssa.


text: Nordgren siirtyi kaudeksi 2001–2002 Timrå IK:hon, jossa hänen ensimmäinen kokonainen Elitserien-kautensa toi 49 runkosarjaottelussa tehot 8+6=14 sekä kymmenessä Kvalserien-ottelussa tehot 3+3=6. Kaudella 2002–2003 Nordgren teki läpimurtonsa Elitserienissä ja voitti Timrån sisäisen piste- ja maalipörssin tehoilla 20+23=43. Hän sijoittui koko liigan pistepörssissä kolmanneksi. Kaudella 2003–2004 Nordgren oli joukkueen kolmanneksi paras pistemies tehoilla 13+15=28. Kevään 2004 Kvalserienissä hän oli Timrån paras maalintekijä neljällä osumallaan. Kaudella 2004–2005 Nordgren jakoi tehoilla 19+17=36 joukkueen sisäisen maalipörssin voiton Henrik Zetterbergin kanssa ja sisäisen pistepörssin toisen sijan Fredrik Modinin kanssa. Hän jakoi myös Timrån sisäisen tehotilaston voiton Teemu Aallon kanssa lukemalla +16. Maaliskuussa 2005 Nordgren teki vuoden mittaisen jatkosopimuksen joukkueen kanssa.


text: Nordgren ei jatkanut sopimuksestaan huolimatta Timråssa, sillä elokuussa 2005 hän teki vuoden mittaisen, kaksisuuntaisen ja 450 000 dollarin arvoisen sopimuksen Carolina Hurricanesin kanssa. Nordgren pelasi alkukaudella 2005–2006 kahdeksan ottelua AHL-joukkue Lowell Lock Monstersissa. Hän pelasi suurimmaksi osaksi NHL:n puolella Hurricanesissa tehden 43 runkosarjaottelussa tehot 4+2=6. Siirtotakarajalla, maaliskuussa 2006 Hurricanes kauppasi Nordgrenin, Krystofer Kolanosin ja kesän toisen kierroksen varausvuoron Pittsburgh Penguinsiin vaihdossa Mark Recchiin. Nordgren pelasi loppukaudella Penguinsissa 15 runkosarjaottelua ilman tehopisteitä.


text: Kaudeksi 2006–2007 Nordgren siirtyi vuoden mittaisella sopimuksella Sveitsin Nationalliga A:n Rapperswil-Jona Lakersiin. Hän oli joukkueen toiseksi paras maalintekijä 17 osumallaan. Kaudella 2007–2008 Nordgren oli Rapperswilin toiseksi paras maalintekijä ja kolmanneksi paras pistemies tehoilla 20+31=51. Hän jakoi koko NLA:n maalipörssin kymmenennen sijan neljän muun pelaajan kanssa ja sijoittui liigan jäähypörssissä kolmanneksi 131 minuutillaan. Nordgren voitti myös kevään 2008 pudotuspeleissä Rapperswilin sisäisen piste- ja maalipörssin tehoilla 5+1=6. Kaudella 2008–2009 hän oli tehoilla 25+28=53 joukkueen paras maalintekijä ja toiseksi paras pistemies Stacy Roestin jälkeen. Nordgren jakoi koko NLA:n maalipörssin toisen sijan kolmen muun pelaajan kanssa edellään vain HC Luganon Brady Murray. Hän jakoi myös pistepörssin kymmenennen sijan ZSC Lionsin Ryan Gardnerin kanssa. Helmikuussa 2009 Nordgren teki kaksivuotisen jatkosopimuksen Rapperswilin kanssa.


text: Kaudella 2010–2011 Nordgren oli Rapperswilin toiseksi paras pistemies Stacy Roestin jälkeen. Kevään 2011 karsintasarjassa hän oli joukkueen paras pistemies ja syöttäjä tehoilla 1+6=7. Kaudeksi 2011–2012 Nordgren siirtyi vuoden mittaisella sopimuksella Kloten Flyersiin. Hänen kautensa jäi loukkaantumisten vuoksi kuitenkin vain 14 runkosarja- ja kolmen playoff-ottelun mittaiseksi. Nordgren edusti joukkuetta kauden aikana myös Spengler Cupissa. Kaudeksi 2012–2013 hän palasi kotimaahansa ja Timrå IK:n paitaan. Nordgren voitti joukkueen sisäisen piste- ja syöttöpörssin tehoilla 9+20=28. Timrån kausi päättyi kuitenkin putoamiseen Allsvenskaniin.


text: Marraskuussa 2013 Nordgren palasi kasvattajaseuraansa MODO:on oltuaan ilman sopimusta alkukauden 2013–2014. Heinäkuussa 2014 hän teki joukkueen kanssa vuoden mittaisen jatkosopimuksen.


text: Nordgren pelasi alle 18-vuotiaiden EM-kilpailuissa vuonna 1997, jolloin hän voitti hopeaa. Nordgren oli viidellä osumallaan Ruotsin paras maalintekijä. Ruotsin A-maajoukkueessa hän on pelannut yhteensä 60 ottelua tehopistein 13+9=22.


text: Nordgrenin pikkuveli Anders on pelannut Ruotsin alemmissa sarjoissa.


title: Vuonankaalit

text: Vuonankaalit ("Valerianella") on kasvisuku, joka kuuluu kuusamakasvien heimoon, aiemmin virmajuurikasveihin. Lajeista rantavuonankaali (vuonankaali eli mache) on tunnettu ja paljon viljelty salaattivihannes. Rantavuonankaali kasvaa luonnonvaraisena merenrantakasvina Suomessa Ahvenanmaalla sekä lounaisrannikolla ja on silmälläpidettävä kasvilaji.


title: Shamrock

text: Shamrock () voi tarkoittaa:


title: Mirkka Kallio

text: Mirkka Kallio (s. 1981) on suomalainen musiikkivideo- ja elokuvaohjaaja sekä käsikirjoittaja. Hän on opiskellut elokuvaohjausta Taideteollisessa korkeakoulussa vuodesta 2009 lähtien.


title: Kirjalansaari

text: Kirjalansaari () on yksi Paraisten saarista. Kirjalansaari on kasvanut yhteen naapurisaaren Lielahdensaaren kanssa, ja niiden yhteenlaskettu pinta-ala on 49 neliökilometriä.


title: Kirjalansaari

text: Kirjalansaari sijaitsee Kuusiston ja Kirkkosaaren välissä. Kirjalansalmen silta yhdistää saaren pohjoisesta Kaarinan kuntaan. Hessundin silta yhdistää saaren etelästä Paraisten keskustaan. Kirjalansaaren länsipuolella on Vappari ja itäpuolella Lielahdensaari.


title: Austin Carlile

text: Austin Robert Carlile (s. 27. syyskuuta 1987) on yhdysvaltalainen muusikko, joka on kotoisin Floridan Pensacolasta. Carlile tunnetaan Attack Attack! -nimisen metalcore-yhtyeen perustajana ja solistina, sekä urastaan metalcore-yhtye Of Mice & Menin päälaulajana.


title: Austin Carlile

text: Carlile aloitti musiikiuransa yhtyeessä "Call It Even" vuonna 2005 opiskelutoverinsa kanssa. Heidän ensimmäinen julkaistu kappaleensa oli ”Superman Is Real”.


title: Austin Carlile

text: Carlile perusti yhtyeen Attack Attack! Ricky Lorzin, Andrew Whiringin, Nick Whiten ja Andrew Wetzelin kanssa vuonna 2007. Carlile erotettiin yhtyeestä kesken kiertueen henkilökohtaisten vaikeuksiensa ja terveydentilansa takia vuonna 2008.


title: Austin Carlile

text: Melkein heti erottamisensa jälkeen Carlile aloitti uuden projektinsa ja perusti yhtyeen Of Mice & Men ex-basisti Jaxin Hallin kanssa. Yhtyeen ensimmäinen julkaisu oli "Seven Thousand Miles For What?" Yhtye myös teki coverin Lady Gagan kappaleesta ”Poker Face”. Carlile ei pystynyt osallistumaan yhtyeen kiertueelle vuonna 2010, koska hän päätyi terveydentilansa takia sydänleikkaukseen. Sky Eats Airplanen Jerry Roush tuurasi häntä kiertueella.


title: Austin Carlile

text: Carlile palasi yhtyeeseen 3. tammikuuta 2011.


title: Austin Carlile

text: Carlile esitti kappaleen ”O.C.D” marraskuussa 2012 Mitch Luckerin muistotilaisuudessa "Ending is the Beginning".


title: Austin Carlile

text: 30. joulukuuta 2016 Carlile ilmoitti jättävänsä Of Mice & Menin terveyssyistä. Carlile aikoo jatkaa musiikin kirjoittamista ja laulamista, kun hän tulee parempaan kuntoon.


title: Austin Carlile

text: Call It Even


title: Austin Carlile

text: Attack Attack!


title: Austin Carlile

text: Of Mice & Men


Fuxinin mongolien autonominen piirikunta () on paikallishallintoalue Koillis-Kiinan Liaoningin maakunnassa. Se kuuluu hallinnollisesti saman nimiseen Fuxinin prefektuuritason kaupunkiin.


title: Fuxinin mongolien autonominen piirikunta

text: Piirikunnan pinta-ala on 6 217 km². Piirikunnan maasto on mäkistä ja se ympäröi kokonaan Fuxinin kaupunkia, joka ei kuitenkaan kuulu sen hallinnon alle.


text: Monggoljinmongoleja muutti nykyisen Fuxinin alueelle Hohhotin alueelta nykyisestä Sisä-Mongoliasta Ming-dynastian aikakaudella vuoden 1600 paikkeilla. Vuonna 1629 alueen mongolit järjestettiin Tümedin vasemmaksi lippukunnaksi. Sittemmin lippukunta tunnettiin paremmin Monggoljinin lippukuntana. Vuonna 1891 kiinalaiset kapinalliset hävittivät aluetta tappaen noin 10 000 paikallista ja pakottaen monet muut pakoon. Fuxinin kaupungin perustivat kiinalaiset siirtolaiset lippukunnan alueelle vuonna 1902. Japanin miehitettyä Mantšurian mongogoljinien alueet jätettiin japanilaisten perustaman mongolien autonomisen alueen ulkopuolelle. Näihin aikoihin monet paikalliset mongolit vaeltelivat muille alueille toimien maatyöläisinä ja rosvojoukkoina. Heidän jälkeläisensä muodostavat edelleen suurimman osan Pekingin Yonghegongin temppelin lamoista. Kommunistien noustua valtaan he loivat Fuxinin mongolien autonomisen piirikunnan 18. lokakuuta 1957.


text: Vuoden 2010 väestönlaskun mukaan Fuxinin autonomisessa piirikunnassa oli 664 971 asukasta. Vuonna 1984 asukkaita oli 683 672 ja heistä mongoleja oli 130 303, eli noin 19 %. 1980-luvun alulla 90 % alueen asukkaista sai elantonsa maanviljelystä.


title: ALLVAR

text: ALLVAR-palkinto on Suomen lukijärjestöjen vuosittain jakama palkinto, joka myönnetään erilaisten oppijoiden ja lukivaikeuksisten eteen tehdystä työstä. Palkinnon nimen taustalla ovat tunnetun lukivaikeuksisen Alvar Aallon etunimi ja ruotsin sana allvar (vakavasti otettava).


title: Miikka Pirinen

text: Miikka Pirinen (s. 1985) on suomalainen valokuvaaja. Freelancerina työskentelevä Pirinen on tehnyt dokumentaareja, muotokuvia ja kaupallisia toimeksiantoja. Hän kuuluu katukuvaaja kollektiiviin Helsinki Street. Hänet on palkittu kolmesti Vuoden lehtikuva -kilpailussa, ja hän on pitänyt näyttelyitä Suomessa ja Ranskassa. Hänet on valittu Magnum-kuvatoimiston ja The Photography Show'n kokoamalle alle 30-vuotiaiden valokuvaajien listalle.


title: Sjöormen-luokka

text: Sjöormen-luokka (tyyppi A-11(B)) oli Ruotsin merivoimien viiden 1960-luvun lopulla valmistetun sukellusveneen muodostama alusluokka. Luokan alukset myytiin Singaporelle vuonna 1997, joka nimesi luokan Challenger-luokaksi.


title: Sjöormen-luokka

text: Alusten rungon pituus leveys suhde oli 8:1. Aluksen hydrofonit sijoitettiin syvyysperäsimien kärkiin eikä keulaan kuten aiemmissa sukellusveneissä. Aluksen ketteryys perustui X:n muotoisiin yhdistettyihin syvyysperäsimiin, jotka asennettiin potkurin taakse. Kukin siiveke oli itsenäinen ohjausyksikkö ja kussakin oli oma moottori ja ohjainyksikkö.


title: Sjöormen-luokka

text: Kaksi luokan alusta modernisoitiin varustamalle ne uudella hinattavalla kuuntelulaitteella, parannetuilla torniin sijoitetuilla ilmaisimilla ja uudella tulenjohtojärjestelmällä. Loput kolme poistettiin palveluksesta 1993.


title: Just Ear-rings

text: Just Ear-rings on hollantilaisen rockyhtye Golden Earringin esikoisalbumi vuodelta 1965.


title: Ympäristönäytteenotto

text: Ympäristönäytteenotto ratkaiseva vaihe ympäristötutkimuksissa, eikä siinä tehtyjä virheitä voi enää korjata myöhemmissä työvaiheissa. Näytteenoton suurin haaste on edustavien näytteiden ottaminen. Siksi näytteenotto on suunniteltava huolellisesti. Näytteenotossa avainasemassa on näytteenottohenkilöstön pätevyys ja osaaminen varsinkin poikkeavissa tilanteissa. Lisäksi näytteenottoon liittyvät epävarmuustekijät ja virhelähteet on hyvä tunnistaa ja poistaa ne aina mahdollisuuksien mukaan.


title: Ympäristönäytteenotto

text: Näytteenotto on oleellinen osa vesistöjen, pohjaveden, jäteveden, maaperän, kiinteiden jätteiden, sekä ilmanpäästöjen tutkimusketjua ja siksi näytteenoton hyvä laatu tulee aina voida osoittaa riittävällä laadunvarmistuksella ja - tarkkailulla. Hyviä keinoja osoittaa ympäristönäytteenoton laadukkuutta ovat näytteenottomenetelmien akkreditointi ja näytteenottajien henkilösertifiointi.


title: Television (Dr. Johnin albumi)

text: Television on Dr. Johnin levy vuodelta 1994.


title: Maaperänäytteenotto

text: Maaperänäytteenotto on tärkeä vaihe, kun selvitetään tutkittavan alueen maaperän haitta-ainepitoisuutta ennen siihen liittyviä toimenpiteitä (rakentaminen tai purkaminen, kaavoitus, perustilaselvitys) tai maaperän kunnostuksen yhteydessä. Kunnostuksen yhteydessä näytteitä otetaan, jotta massojen pois kuljettamista voidaan ohjata haluttuihin vastaanottopaikkoihin ja kunnostuksen tarpeen päättymistä voidaan tarkkailla jäännöspitoisuusnäyttein. Tutkimukset kohdistuvat usein alueille, joilla on epäily maaperän haitta-aineista esimerkiksi aiemman teollisen toiminnan vuoksi.


title: Maaperänäytteenotto

text: Myös täyttöalueet, joiden maamassojen laadusta ei ole dokumentointia, ovat usein tutkimuksien kohteena. Maaperänäytteenotossa suurimman virheen tuloksiin aiheuttaa näytteenottokohteen suuri heterogeenisyys. Siitä aiheutuvaa virhettä pyritään vähentämään huolellisella ja dokumentoidulla näytteenoton suunnittelulla. Koekuopista ja kaivurintauksesta otettavat näytteet tulee tämän vuoksi ottaa aina kokoomanäytteinä ja osanäytteiden lukumäärä tulee ilmoittaa joko näytteenottosuunnitelmassa tai kenttähavaintolomakkeessa. Näytteiden ja niistä tehtävien analyysien määrää kasvattamalla voidaan näytteenoton edustavuutta parantaa. Laaduntarkkailunäytteitä voivat olla esimerkiksi toistettu näytteenotto, jaettu näyte ja nollanäyte.


title: VietJet Air

text: VietJet Air tai virallisesti Vietjet Aviation Joint Stock Company on pörssinoteerattu vietanamilainen halpalentoyhtiö. Se sai perustamisluvan vuonna 2007. Kaupallisen lentotoiminnan yhtiö aloitti vuonna 2011 ja on sittemmin kasvanut voimakkaasti. Yhtiön osake listattiin pörssiin vuonna 2017 (HOSE:VJC). Yhtiön perustaja ja toimitusjohtaja on Nguyen Thi Phuong Thao.


title: VietJet Air

text: Hallinnollisesti VietJet Air on holdingyhtiö Sovico Holdingsin (Cong ty Co phan SOVICO) tytäryhtiö. Holdingyhtiön toimialoja ovat rahoitus (HD Bank), ilmailu (VietJet Air), kiinteistöt, voimalaitokset (erityisesti vesivoimalat) ja koulutus.


title: VietJet Air

text: VietJet Air on saanut mediahuomiota, mutta on herättänyt myös pahennusta esittelemällä bikiniasuisia lentoemäntiä ja malleja lehtimainoksissaan ja toisinaan myös lennoillaan sekä julkistamalla vähäpukeisia lentoemäntiä esitteleviä kalentereita useana vuonna.


title: VietJet Air

text: VietJet Air lentää Aasiassa.


title: VietJet Air

text: Vietnam: Hanoi, Hồ Chí Minhin kaupunki, Da Nang, Hải Phòng, Thanh Hoa, Vinh, Đồng Hới, Huế, Quy Nhơn, Buôn Ma Thuột, Đà Lạt, Nha Trang, Cần Thơ, Phú Quốc.


title: VietJet Air

text: Muu Aasia: Soul, Bangkok, Taipei, Singapore.


title: VietJet Air

text: Heinäkuussa 2016:


title: Afterglow (Dr. Johnin albumi)

text: Afterglow on Dr. Johnin levy vuodelta 1995.


title: Abilene Christian University

text:
Abilene Christian University on Abilenessa Teksasin osavaltiossa Yhdysvalloissa sijaitseva yksityinen yliopisto. Yliopistolla on kristillinen arvopohja. Se on perustettu vuonna 1906. Yliopistossa on 4600 opiskelijaa, jotka tulevat 43 eri valtiosta. Yliopistossa on mahdollista suorittaa kandidaatin tutkinto 71 eri pääaineessa.
Yliopisto on jäsenenä ssa ja osallistuu seuraaviin lajeihin: amerikkalainen jalkapallo, miesten ja naisten koripallo, baseball, miesten golf, naisten lentopallo, naisten jalkapallo, miesten ja naisten tennis ja naisten softball.


title: Joonas Lahti

text: Joonas Lahti (s. 15. huhtikuuta 1995) on suomalainen jalkapalloilija, pelipaikaltaan keskikenttäpelaaja tai hyökkääjä. Hän edustaa Kaarinan Poikia.


title: Joonas Lahti

text: Lahti teki ensiesiintymisensä Veikkausliigassa 18. kesäkuuta 2014, kun Inter hävisi vieraissa Rovaniemen Palloseuralle 0–3. Ottelu jäi hänen ainoakseen liigakaudella 2014.


title: Joonas Lahti

text: Lahti pelasi Interin junioreissa vuoteen 2014 asti. Kaudella 2015 hän pelasi ÅIFK:ssa kahdeksan Kakkosen ottelua, joissa hän teki yhden maalin. Kaudella 2016 Lahti edusti KaaPoa 20:ssa Kolmosen ottelussa, joissa hän teki 13 maalia.


title: Näytteet kiinteistä jätteistä

text: Näytteitä kiinteistä jätteistä otetaan jätemateriaalin ominaisuuksien karakterisointia varten. Silloin pitkällä ajanjaksolla otetaan tyypillisesti useita osanäytteitä sekä tehdään laadunvalvontaa, jolloin muutamista näytteistä kootaan kokoomanäyte.


title: Näytteet kiinteistä jätteistä

text: Näytteenoton avulla arvioidaan jätteen soveltuvuus hyötykäyttöön tai loppusijoitukseen. Lähtökohtaisesti tulisi näytteenotossa käyttää ensisijaisesti standardoituja menetelmiä, joita on saatavilla kattavasti. Erityisesti jätteen tutkimuksessa ei ole monesta syystä mahdollista tehdä hyvin seikkaperäisiä näytteenottosuunnitelmia. Hyvin heterogeenisen jätevirran näytteenotossa täytyy usein rajata näytteiden koko ja osanäytteiden lukumäärä käytännön syistä ja kustannusten takia. Jätenäytteenotossa keskeisimpiä epävarmuustekijöitä (virhelähteitä) ovat kohteen heterogeenisuus, näytteenottotekniikan valinta, näytteiden esikäsittely ja näytteiden säilyvyys.


title: Indonesian laivasto

text: Indonesian laivasto () on Indonesian asevoimien merialueiden puolustuksesta vastaava puolustushaara, joka on perustettu 10. syyskuuta 1945. Sen tehtävänä on valvoa Indonesian rannikkovesiä sekä talousaluetta, turvata merellisiä etuja, suojata Indonesiaa ympäröiviä saaria sekä torjua mereltä tulevat hyökkäykset.


title: Indonesian laivasto

text: Indonesian laivasto on Lounais-Aasian henkilö- ja alusmäärältään suurin. Vuonna 2009 laivastossa palveli noin 75 000 henkeä ja sen käytössä oli yli 150 alusta. Palveluksessa olevat alukset käyttävät etuliitteenään KRI:tä, joka on lyhennys sanoista Kapal Perang Republik Indonesia eli Indonesian tasavallan alus.


title: Trippin’ Live

text: Trippin' Live on Dr. Johnin livelevy vuodelta 1997.


title: Joel Ward (jalkapalloilija)

text: Joel Edward Philip Ward (s. 29. lokakuuta 1989 Emsworth) on englantilainen jalkapalloilija, joka edustaa Valioliigassa pelaavaa Crystal Palace FC:tä. Pelipaikaltaan oikeajalkainen Ward on puolustaja, hän voi pelata laitapuolustajana, keskuspuolustajana ja on pelannut joissakin otteluissa myös keskikentällä.


title: Joel Ward (jalkapalloilija)

text: Wardin kasvattajaseura on Portsmouth FC, jonka tuolloin Valioliigassa pelanneeseen ykkösjoukkueeseen Ward liittyi vuonna 2008. Ilman debyyttiä seuran paidassa Ward siirtyi kaudeksi 2008-2009 lainalle Kakkosliigan AFC Bournemouthiin, jossa hän pelasi kauden aikana 21 peliä ja teki yhden maalin. Valioliigadebyyttinsä Portsmouthin paidassa Ward teki kaudella 2009-2010 Wigan Athleticia vastaan huhtikuussa 2010. Kauden 2009-2010 jälkeen Portsmouth putosi Mestaruussarjaan ja Ward pelasi joukkueessa vielä kahden kauden ajan. Yhteensä hän pelasi Portsmouthin paidassa 89 ottelua ja teki kuusi maalia.


title: Joel Ward (jalkapalloilija)

text: Heinäkuussa 2012 Ward siirtyi Mestaruussarjan Crystal Palace FC:hen, jonka paidassa debyytti tapahtui elokuussa 2012 Watford FC:tä vastaan. Kauden 2012-2013 jälkeen Crystal Palace nousi Valioliigaan. Kaudella 2013-2014 Ward oli avainpelaaja pelaten 36 ottelua Crystal Palacen säilyessä sarjassa. Kaudella 2014-2015 Ward on pelannut kauden puoliväliin mennessä seuran jokaisen valioliigapelin alusta loppuun.


title: Joel Ward

text: Joel Ward on muun muassa seuraavien henkilöiden nimi:


title: Jelizaveta Tuktamyševa

text: Jelizaveta Sergejevna Tuktamyševa (; s. 17. joulukuuta 1996 Glazov) on venäläinen taitoluistelija. Hän on vuoden 2015 maailman- ja Euroopan-mestari sekä kauden 2014–2015 Grand Prix Finalin voittaja.


title: Jelizaveta Tuktamyševa

text: Tuktamyševa saavutti nuorten tasolla kultaa nuorten olympialaisista vuodelta 2012 ja nuorten MM-hopeaa edellisvuodelta. Vuonna 2013 hän saavutti aikuisten EM-pronssia Zagrebin EM-kilpailuiden yksinluistelusta. Kaudella 2014–2015 hän voitti Grand Prix Finalin ja saavutti kultaa yksinluistelusta myös EM-kilpailuista Tukholmasta.


title: Jelizaveta Tuktamyševa

text: Tuktamyševan ennätyspisteet ovat 210,40, jotka hän luisteli EM-kultaan päättyneessä Tukholman kilpailussa. Hänen valmentajanaan toimii Aleksei Mišin.


title: Afterglow

text: Afterglow voi tarkoittaa:


title: Sergei Zujev

text: Sergei Nikolajevitš Zujev (; s. 20. helmikuuta 1980 Severouralsk) on venäläinen futsalmaalivahti. Hän edustaa MFK Viz-Sinaraa ja Venäjän futsalmaajoukkuetta. Zujev on yksi maailman parhaista maalivahdeista ja hänet nimettiinkin vuonna 2008 maailman parhaaksi maalivahdiksi.


title: Sergei Zujev

text: Zujev on pelannut Venäjän futsalmaajoukkueessa vuodesta 2002 asti. Hän on saavuttanut yhden EM-hopean vuodelta 2005 ja yhden EM-pronssin vuodelta 2007. MM-kilpailuihin Zujev on osallistunut kerran, vuonna 2008, ollen neljäs.


title: Sergei Zujev

text: Zujev on edustanut nykyistä seuraansa, Venäjän pääsarjassa pelaavaa MFK Viz-Sinaraa, vuodesta 2001 asti. Hän on voittanut seuran kanssa kerran UEFA Futsal Cupin ja kahdesti Venäjän mestaruuden.


title: HMS Ashanti (F117)

text: HMS Ashanti (viirinumero F117) oli Britannian Kuninkaallisen laivaston vuonna 1961 palvelukseen otettu Tribal-luokan fregatti. Se tuhoutui maalilaivana vuonna 1988.


title: HMS Ashanti (F117)

text: Alus tilattiin Scotstounista Yarrow Shipbuildersilta. Sen köli laskettiin 15. tammikuuta 1958 ja alus laskettiin vesille 9. maaliskuuta 1959. Alus otettiin palvelukseen 23. marraskuuta 1961, jolloin se oli laivaston ensimmäinen COSAG-järjestelmällä varustettu alus. Aluksen valmistuskustannukset olivat 5 315 000 puntaa.


title: HMS Ashanti (F117)

text: Alus poistettiin palveluksesta ja se sijoitettiin satamaan sijoitetuksi koululaivaksi. Sukellusveneet "HMS Sceptre" ja "HMS Spartan" upottivat 1988 maalilaivana olleen aluksen.


title: Clarke Carlisle

text: Clarke James Carlisle (s. 14. lokakuuta 1979 Preston) on uransa jo päättänyt englantilainen jalkapalloilija. Pelipaikaltaan oikeajalkainen Carlisle oli keskuspuolustaja. Hänellä on sukujuuria Dominicalla.


title: Clarke Carlisle

text: Carlisle aloitti uransa Blackpool FC:ssä, jota hän edusti kolmanneksi korkeimmalla sarjatasolla vuodet 1997-2000.


title: Clarke Carlisle

text: Vuonna 2000 Carlisle siirtyi toiseksi korkeimmalla sarjatasolla pelanneeseen Queens Park Rangersiin, joka kuitenkin putosi sarjatasoa alemmas Carlislen ensimmäisen kauden jälkeen. Carlisle pelasi Queens Park Rangersissa vuoteen 2004 asti ja teki 96 pelaamassaan ottelussa kuusi maalia.


title: Clarke Carlisle

text: Vuodet 2004-2005 Carlisle edusti Mestaruussarjan Leeds Unitedia, jossa pelejä kertyi 35 ja maaleja neljä.


title: Clarke Carlisle

text: Vuonna 2005 hän siirtyi Mestaruussarjan Watford FC:hen, joka nousi kaudeksi 2006-2007 Valioliigaan ja Carlisle teki pääsarjadebyyttinsä pelaten neljä ottelua korkeimmalla sarjatasolla kaudella 2006-2007. Pääosan kaudesta hän vietti lainalla Mestaruussarjan Luton Townissa. Otteluita Watfordin paidassa kertyi kaiken kaikkiaan 36 ja maaleja kolme.


title: Clarke Carlisle

text: Heinäkuussa 2007 Carlisle siirtyi Watfordista taas Mestaruussarjaan, nyt Burnley FC:n joukkueeseen. Hän oli seuran avainpelaaja, kun se nousi kaudeksi 2009-2010 Valioliigaan. Carlisle pelasi kauden 2009-2010 aikana 27 valioliigaottelua onnistumatta maalinteossa. Kaudeksi 2010-2011 Carlisle ja Burnley putosivat kuitenkin takaisin Mestaruussarjaan. Vuosina 2011-2012 Carlisle kävi lainalla Ykkösliigan Preston North Endissä ja Kakkosliigan Northampton Townissa. Yhteensä Carlisle pelasi Burnleyn paidassa 131 ottelua tehden seitsemän maalia.


title: Clarke Carlisle

text: Elokuussa 2012 Carlisle siirtyi viiden vuoden Burnley-jakson jälkeen Kakkosliigan York City FC:hen. Saman vuoden marraskuussa hän siirtyi lainalle entiseen seuraansa Northampton Towniin, joka pelasi myös Kakkosliigassa. Tammikuussa 2013 Carlisle siirtyi Yorkista pysyvällä sopimuksella Northamptoniin, jossa hän lopetti uransa kauden 2012-2013 jälkeen.


title: Clarke Carlisle

text: Carlisle pelasi vuonna 2000 kolme ottelua ilman maaleja Englannin alle 21-vuotiaiden jalkapallomaajoukkueessa.


title: Clarke Carlisle

text: Carlisle joutui joulukuussa 2014 auto-onnettomuuteen, kun hän jäi kuorma-auton alle lähellä Yorkin kaupunkia. Hän selvisi kuin ihmeen kaupalla ilman vakavia vammoja. Hän oli aiemmin menettänyt asiantuntijatehtävänsä Mestareiden liigan lähetyksissä ja oli vain kahta päivää ennen onnettomuutta kärähtänyt ratista. Kahden lapsen isä ja aviomies Carlisle myönsi helmikuussa 2015 yrittäneensä itsemurhaa heittäytyessään kuorma-auton alle.


title: Tyyppi 209

text: Tyyppi 209 on saksalaisen Howaldtswerke-Deutsche Werftin vientiin suunnittelema dieselsähköisellä voimansiirrolla varustettu sukellusvenetyyppi. Alun perin tyyppi 209/1100 suunniteltiin 1960-luvun lopulla. Huolimatta siitä, että Saksan laivasto ei tilannut alustyyppiä, siitä on valmistettu viisi versiota 209/1100, 209/1200, 209/1300, 209/1400 ja 209/1500, joita on myyty vuosina 1971-2008 kaikkiaan 61 kappaletta kolmeentoista maahan.


title: Southern Methodist University

text: Southern Methodist University on yksityinen yliopisto University Parkissa, Texasin osavaltiossa Yhdysvalloissa. Yliopisto on perustettu vuonna 1911, ja vuonna 2014 siellä opiskeli yli 10 000 opiskelijaa.


title: Southern Methodist University

text: Southern Methodist Universityn on perustanut ja sen omistaa Yhdistynyt metodistikirkko.


title: Southern Methodist University

text: Yliopistoa edustavat NCAA:n alaisessa yliopistourheilussa SMU Mustangsin nimellä kulkevat joukkueet. 1980-luvulla SMU:lla oli vuosien ajan koko maan paras joukkue amerikkalaisessa jalkapallossa, mutta 1987 havaittiin yliopiston törkeästi rikkoneen tiukkoja rekrytointisäädöksiä, ja koko jalkapallojoukkue lakkautettiin rangaistuksena vuodeksi.


title: Vesi- ja sedimenttinäytteenotto

text: Vesi- ja sedimenttinäytteenottoa tehdään pää-asiassa pitkäaikaisseurantoja varten. Ne liittyvät joko jätevesien, vesistörakentamisen ja vesistöjen muun käytön vaikutusten velvoitetarkkailuihin tai kansainvälisiin sopimuksiin ja Suomen lainsäädäntöön perustuvaan ympäristön tilan seurantaan. Sedimenttinäytteitä otetaan pääasiassa sedimenttiin kertyneiden aineiden pitoisuusmittauksia sekä kertymähistorian ja muiden aikasarjojen selvittämistä varten.


title: Vesi- ja sedimenttinäytteenotto

text: Vesi- ja sedimenttinäytteistä analysoidaan eri aineita usein hyvin pieninä pitoisuuksina, siksi näytteenottajan tulee kiinnittää erityistä huomiota kontaminaation estämiseen. Se vaatii näytteenotto-organisaatiolta ja näytteenottajalta yksityiskohtaisten menettelyohjeiden laatimista ja riittävää huolellisuutta puhtauden ylläpidossa. Näytteenotto-organisaation velvollisuuksiin kuuluu myös estää kala- tai raputautien leviäminen sekä muut mahdolliset, vesistöjen väliset, biologiset kontaminaatiot näytteenoton seurauksena. Laadunvarmistukseksi voidaan käyttää nolla- ja rinnakkaisnäytteitä.


title: SMU

text: Lyhenne SMU voi tarkoittaa ainakin seuraavia:


title: Chang Bogo -luokka

text: Chang Bogo -luokka on Korean ja Indonesian laivastojen Howaldtswerke-Deutsche Werftin dieselsähköisellä voimansiirrolla varustetuista tyypin 209 sukellusveneistä Daewoon edelleen kehittämä sukellusveneluokka. Suunnittelun lähtökohtana oli HDW:n tyyppi 209/1200.


title: Chang Bogo -luokka

text: Luokan alukset on aseistettu kahdeksalla keulaan asennetulla 533 millimetrin torpedoputkella, joihin aluksella on 14 torpedoa. Alukset voidaan lisäksi aseistaa Sub-Harpoon merimaaliohjuksin sekä torpedojen ja ohjusten tilalle voidaan alukseen kuormata 28 miinaa.


title: Chang Bogo -luokka

text: Korean piti alkuperäisen suunnitelman mukaan tilata kaikkiaan kahdeksantoista venettä. Ensimmäiset kolme alusta tilattiin helmikuussa 1988 ja seuraavat kolme lokakuussa 1989. Loput kolme tilattiin mahdollisesti 1993 viivästämisten jälkeen.


title: Chang Bogo -luokka

text: Korean laivastolla on yhdeksän alusta ja Indonesian laivastolla kolme.


title: Winter-Harvest

text: Winter-Harvest on hollantilaisen rock yhtye Golden Earringin toinen albumi vuodelta 1967.


title: Biologinen näyte

text: Biologisia näytteitä kerätään erilaisista virtavesi- ja järviympäristöistä sekä rannikkovesistä. Pääosa näytteenotosta palvelee kansalliseen lainsäädäntöön tai kansainvälisiin sopimuksiin perustuvia vesistöjen tilan pitkäaikais-seurantoja ja vesipolitiikan puitedirektiivin edellyttämää jokien ja järvien sekä Itämeren biologista seurantaa. Suuri osa näytteenotosta palvelee myös muun muassa jätevesien, vesistörakentamisen tai vesistöjen käytön vaikutusten velvoitetarkkailuun liittyvää vesien tilan seurantaa.


title: Biologinen näyte

text: Näytteenottopaikan valinta vaikuttaa merkittävästi näytteiden edustavuuteen. Näytteenoton suunnittelussa tulee ottaa huomioon standardin ja ympäristöhallinnon antamat ohjeet näytteenottopaikkojen, -syvyyksien ja -välineiden valinnasta. Pätevä näytteenottohenkilökunta takaa näytteenoton laadun ja luotettavuuden. Työntekijät pätevöityvät tehtäväänsä koulutuksen ja kokemuksen kautta. Kenttälomakkeiden huolellinen täyttö ja kirjaaminen sisäiseen järjestelmään ovat erittäin tärkeitä näytteiden jäljitettävyyden takaamiseksi.


title: Kiltajärvi

text: Kiltajärvi on Satakunnassa Huittisten Vampulassa sijaitseva patoallas, joka kuuluu Kokemäenjoen vesistön Loimijoen valuma-alueeseen. Patoallas on syntynyt Sallilankosken voimalaitoksen taakse, joka hyödyntää Loimijoen pääuoman vesivoimaa.


title: Kiltajärvi

text: Tekojärven pinta-ala on 8,1 hehtaaria ja sen synnyttänyt voimala sijaitsee aivan Vampulan Sallilan kylän keskellä. Tekojärven rannalla sijaitsevat muun muassa kirkko ja sen hautausmaa, koulu ja joen ylittävä silta.


title: Psykiatrian vastaisuus

text: Psykiatrian vastaisuus tai antipsykiatria on näkemys, jonka mukaan psykiatrisista hoidoista on potilaille enemmän vahinkoa kuin hyötyä. Psykiatrisia hoitoja vastustavaa liikehdintää on ollut jo kahden vuosisadan ajan. Psykiatria on ainoa lääketieteen ala, jolla on pitkäaikaista vastustusta. Psykiatrien joissain tapauksissa ihmisiä kohtaan harjoittamaa valtaa, potilaiden epähumaania kohtelua, tehottomuutta, diagnoosien luotettavuutta ja psykiatrian medikalisaatiota on kritisoitu. Psykiatrian yhtenä ongelmana pidetään tahdonvastaista hoitoa.


title: Psykiatrian vastaisuus

text: Psykiatriaa koskeviin eettisiin ongelmiin katsotaan kuuluvan joukko pakkokeinoja, jotka ovat tahdonvastaiseen hoitoon määrääminen, mutta myös lievemmät tilanteet. Pakkokeinoja ovat lääkityksen vastentahtoinen määrääminen, kiinnipitäminen ja eristäminen.


title: Psykiatrian vastaisuus

text: Nykyään psykiatrian vastaisuus keskittyy välttämättä lääkkeellisiin hoitomuotoihin ja lääkehoitojen iatrogeenisiin vaikutuksiin. Keskushermoston kautta vaikuttavien psykiatrisen lääkehoitojen tarpeellisuus ja haitat ovat keskiössä. Psykiatrien potilailleen määräämien keskushermostoon vaikuttavien lääkkeiden vaikutusmekanismeja ei oikein tunneta: lääkkeillä on kyllä havaittava teho. Lääkkeiden käytön pitkäaikaisvaikutuksiin on kiinnitetty vähän huomiota. Osa lääkkeistä on psykoaktiivisia. Monet psykiatrisista lääkkeistä lisäävät ruokahalua, heikentävät seksuaalista halua tai lisäävät hoidon alkuvaiheessa vähäisesti itsemurhariskiä.


title: Psykiatrian vastaisuus

text: Esimerkiksi sähköšokkihoitoja (sähköhoitoa), lobotomiaa ja insuliinišokkihoitoa on vastustettu. Myöhemmin lobotomiasta ja insuliinišokeista on luovuttu, mutta sähköhoitoa käytetään vielä nykyään hoitomuotona eräissä mielenterveyden häiriöissä, mutta sen käyttö on harvinaisempaa kuin aikaisemmin. Psykiatrisiin diagnooseihin on lukeutunut homoseksuaalisuus, joka on sittemmin poistettu psykiatrisista diagnooseista koska tiede ei tue sen luokittelua psykiatriseksi sairaudeksi Myös transsukupuolisuus on lukeutunut psykiatrisiin diagnooseihin, ja sitä ollaan lievennetty ja ollaan poistamassa psykiatristen sairauksien luokituksesta.


title: Psykiatrian vastaisuus

text: Vielä Suomen itsenäistymisen jälkeenkin lääketieteessä hyljeksittiin psykiatriaa. Psykiatriasta oli muodostunut ajan kuluessa lääketieteen erikoisala, johon kuului mielentilalausuntojen antaminen oikeudenkäyntejä varten. Thomas Szasz on kutsunut skitsofreniaa psykiatrian "pyhäksi symboliksi", jonka avulla se perustelee psykiatrian statusta lääketieteen haarana ja hoidon kohteiden perusoikeuksia rajoittavien ja vahingoittavien pakkohoitotoimenpiteiden oikeutusta. Hänen mukaansa skitsofrenia terminä on niin tyhjä ja epämääräinen, että sillä voidaan viitata ihmisessä lähes mihin tahansa häiritsevään ja epämiellyttävään käyttäytymis- ja reagointitapaan. Skitsofreniadiagnoosia on käytetty myös esimerkiksi Neuvostoliitossa poliittisten vastustajien nujertamiseen.


title: Psykiatrian vastaisuus

text: Biokemiallista epätasapaino- ja reseptoriteoriaa on arvosteltu. Teoriaa käytetään lääkehoidon pohjana, vaikka joidenkin lähteiden mukaan vaikuttaa siltä, että useimmat ihmiset joilla on biokemiallisia epätasapainoja tai reseptoripoikkeavuuksia ovat itse asiassa terveitä eivätkä psykiatrisesti sairaita. Asiaa ei ole kuitenkaan ole kunnolla tutkittu, mikä osoittaa psykiatrisen tutkimuksen ajattelun keveyden. Myöskin kun lääkehoitoja joskus lopetetaan on entisillä potilailla vielä poikkeavuuksia aivoissa vaikka he eivät käyttäydy enää mielisairaasti. Skitsofrenian ja psykoosien syyksi on esitetty niin kutsuttua dopamiiniteoriaa, mutta sen paikkansapitävyydestä ei ole varmuutta ja sitä on kyseenalaistettu. Dopamiiniteoria kehitettiin 1950-luvulla samaan aikaan kun lääketeollisuus löysi antipsykoottisen lääkeaineen, jonka vaikutusmekanismista ei ollut varmuutta mutta sillä saatiin aikaan ”kemiallinen lobotomia”. Ensimmäinen antipsykootti oli 1950-luvulla Ranskassa leikkauspotilaiden kivun lievittämiseen ja sokkitilan estämiseen kehitetty klooripromatsiini. Lääkkeen todettiin tekevän leikkauspotilaista välinpitämättömiä leikkausta kohtaan ja tekevän heistä väsyneitä. Teho psykoosioireisiin vahvistettiin ensin kokeilemalla ja myöhemmin lukuisissa kaksoissokkoutetuissa tutkimuksissa.


title: Psykiatrian vastaisuus

text: Puhumalla kemiallisesta epätapainosta psykiatrit ovat myös psykiatrian vastustajien mukaan juuttuneet 1950- ja 1960-luvuille vaikka mieltä ja käytöstä tutkivat ja niihin vaikuttavat menetelmät ovat muilla aloilla kuten esimerkiksi neuromarkkinoinnissa kehittyneet. Neuromarkkinointimenetelmiä káytetään mm. tupakoimisen vähentämiseen , jota hoidetaan myös psykiatrisilla lääkkeillä ja jopa lääkeyhtiöiden toimesta myös itse (psykiatristen) lääkkeiden markkinointiin. Psykiatrisia ongelmia voidaan pyrkiä hoitamaan myös psykologisilla menetelmillä, joilla on yleensä vähemmän sivuvaikutuksia (terapia). Tutkimuksissa on todettu, että psykoterapia yhdistettyinä masennuslääkkeisiin johtaa parhaimpiin tuloksiin masennuksen hoidossa. Lääketeollisuuden intresseissä on kuitenkin saada lääkkeelliset hoitomuodot keskeiseen asemaan, koska lääkkeiden valmistus ja myynti on niiden liiketoimintaa. Tutkimuksen mukaan lääkäreiden määräämiin hoitomuotoihin vaikuttavat ainakin Isossa-Britanniassa osittain kanssakäyminen lääketeollisuuden edustajien kanssa ja lääketeollisuuden sponsoroimiin tilaisuuksiin osallistuminen.


title: Psykiatrian vastaisuus

text: Erään teorian mukaan psykiatria on kapitalistisen yhteiskunnan kontrollikeino, joka on verhottu hoito-nimityksen alle. Tässä ajattelutavassa psykiatria nähdään vallitsevan kapitalistisen talousjärjestelmän muovaamana. Psykiatrit yrittävät löytää ongelmia ihmisistä eivätkä kulttuurista, taloudesta, sosiaalisesta ympäristöstä tai työstä. Ajattelussa kaikenlaiset ongelmat ovat henkilökohtaisia ja yksilöllisiä. Kyky tehdä työtä on mielenterveyden kriteeri. Sigmund Freud määritteli mielenterveyden kyvyksi tehdä työtä ja rakastaa. Kapitalismi asettaa menestyksen ja epäonnistumisen yksilöstä johtuvaksi. Vastaavasti psykiatria asettaa mielenterveyden yksilöstä johtuvaksi ja etsii yksilökohtaista ratkaisua.


title: Psykiatrian vastaisuus

text: Psykiatrisia hoitoja vastustavaa liikehdintää on ollut jo kahden vuosisadan ajan. 1700-luvulla ja pitkälle 1800-lukua mielisairauksista kärsivien laitosten ei useinkaan ollut tarkoitus parantaa niiden asukkaita, vaan ne olivat vankilan kaltaisia laitoksia, joihin perheet olivat hylänneet heidät tai joihin oikeus oli heidät tuominnut. Laitoksissa asukkaat kohtasivat julmaa kaltoinkohtelua ja elinolosuhteet olivat surkeat. Laitosten tarkoitus oli lievittää perheen häpeää ja estää mahdollisia häiriöitä yhteisössä. Taitamaton henkilökunta kohteli asukkaita usein kuin eläimiä. 1800-luvun puolivälissä ja lopulla laitoksia alettiin uudistaa humaanimmaksi.


title: Psykiatrian vastaisuus

text: Ranskalainen psykologi Bénédict Augustin Morel kehitti degeneraatioteorian ja sai sille suosiota 1850-luvulla. Morel ihaili Charles Darwinin evoluutioteoriaa ja pyrki etsimään mielisairauksien syytä perinnöllisyydestä. Psykiatrit omaksuivat degeneraatioteorian, koska he ajattelivat sen antavan mielisairauksille tieteellisen pohjan. Psykiatria alkoi kehittyä tieteeksi. Morelin degeneraatioteoria sai kannattajia useissa maissa. Saksalaiset psykiatrit keskittyivät mielisairauksien luokitteluun parannuskeinojen etsimisen sijaan.


title: Psykiatrian vastaisuus

text: Morelin degeneraatioteoria vaikutti eugeniikan syntyyn ja osalle psykiatreista askel degeneraatioteoriasta eugeniikkaan ei ollut suuri. Tieteellisen psykiatrian isänä pidetty saksalainen Emil Kraepelin oli eugeniikan puolestapuhuja. Kraepelinin työ muodostaa nykyisten psykiatristen diagnoosien pohjan. Kraepelin tunsi Morelin degeneraatioteorian ja Kraepelinin poliittisten mielipiteiden on luonnehdittu sisältäneen proto-fasismia. Myös vaikutusvaltainen sveitsiläinen psykiatri Eugen Bleuler kannatti eugeniikkaa. Kraepelin ja Bleuler suhtautuivat mielenterveysongelmista kärsiviin epätoivottuina ja yhteiskunnallisena ongelmana.


title: Psykiatrian vastaisuus

text: Suomen ensimmäinen psykiatrian professuuri perustettiin Helsingin yliopistoon 15. kesäkuuta 1906. Christian Sibeliusta (1869–1922) pidetään varsinaisen suomalaisen tieteellisen psykiatrian alullepanijana. Hän vaikutti muun muassa alan koulutukseen ja yliopistollisen klinikan perustamiseen sekä psykiatrisen hoidon sisältöön uudistaen sitä potilasystävällisempään suuntaan. Sibelius sai oppinsa Saksasta ja opiskeli Kraepelinin luona. Kuitenkin vielä Suomen itsenäistymisen jälkeenkin lääketieteessä hyljeksittiin psykiatriaa. Psykiatriasta oli muodostunut ajan kuluessa lääketieteen erikoisala, johon kuului mielentilalausuntojen antaminen oikeudenkäyntejä varten.


title: Psykiatrian vastaisuus

text: Eugeniikan kannatus psykiatrien keskuudessa johti psykiatristen potilaiden sterilisaatioihin, jotta mielenterveysongelmat eivät runsaslukuistuisi väestössä. Psykiatrit perustelivat sterilisaatioita yhteiskunnan edulla ja mielenterveyden häiriöistä kärsivät nähtiin epätoivottuina eikä heidän haluttu lisääntyvän. Pakkosterilisaatiot otettiin käyttöön useissa länsimaissa 1900-luvulla ja niitä suoritettiin vuosikymmenten ajan. Kansallisosialistisessa Saksassa psykiatrit pyrkivät systemaattisesti hävittämään potilaansa.


title: Psykiatrian vastaisuus

text: Lobotomian avulla mielenterveyden häiriöistä kärsivien harhaisuutta ja rauhattomuutta pyrittiin vähentämään. Lobotomiasta tuli yleinen toimenpide ja niitä tehtiin kahden vuosikymmenen ajan. 1950-luvulla klooripromatsiinin teho psykoosioireiden lievittämisessä tarjosi psykiatrialle lääkkeellisen hoitokeinon. Samalla lobotomiasta voitiin luopua. Klooripromatsiinin löytäminen käynnisti muiden antipsykoottisten lääkkeiden kehittämisen.


title: Psykiatrian vastaisuus

text: 1960-luvulla syntyi hyökkäys psykiatrian legitimiteettiä kohtaan. Thomas Szasz oli äänekkäin psykiatrian legitimiteetin kyseenalaistaja. Kyseenalaistajien mukaan psykiatria ei ollut legitiimi lääketieteen erikoisala. Tämä antipsykiatrinen suuntaus oli anglo-amerikkalaista alkuperää, ja siinä kritisoitiin diagnoosien käyttöä ja käytiin keskustelua psykopatologiasta. Suuntauksen merkittävimpiä edustajia olivat Szaszin ohella muun muassa sosiologit Thomas J. Scheff ja Erving Goffman.


title: Psykiatrian vastaisuus

text: Suuntaus kyseenalaisti psykoosi-, neuroosi- ja persoonallisuushäiriökäsitteiden oikeutuksen ja erilaiset hoitomuodot. Psykiatrien ohella suuntauksen piiriin kuului myös yhteiskuntatieteilijöitä. Sen piirissä oli vallalla ajatus, että kysymys on psykiatrien ja psykologien keinosta kontrolloida poikkeavia ihmisiä. Taustalla oli osin kapitalistisen järjestelmän kritiikki, sillä sen katsottiin tarvitsevan psykiatriaa kontrollikeinona.


title: Psykiatrian vastaisuus

text: Kritiikin kohteena oli hoitomuotojen ohella psykiatristen diagnoosien vähäinen luotettavuus. Samakin potilas saattoi saada eri diagnosoijilta eri diagnoosin, mihin vaikuttaa erityisesti diagnosoijan oma kulttuuritausta. Arvosteluun liittyi diagnoosin leimaavuus, jolla saattaa olla elinikäisiä vaikutuksia.


title: Psykiatrian vastaisuus

text: Suuntaus on kuitenkin hiipunut, kun monien poikkeavuuksien taustalta on löytynyt lääketieteellistä vahvistusta ja samanlaisia psyyken häiriöitä on löydetty myös läntisen psykiatrian ulkopuolelta. Siten mielensairauksien olemassaoloa ei enää kyseenalaisteta. Suomessa suuntauksen ilmentymiä oli muun muassa Marraskuun liike, ja sitä käsiteltiin monissa julkaisuissa, kuten "Aatteet pois ja vaatteet" ja Goffmanin teoksen suomennoksessa "Minuuden riistäjät".


title: Psykiatrian vastaisuus

text: Suuntauksen hyötyjä on ollut, että se toi piileviä psykopatologian kysymyksiä julkiseen keskusteluun. Keskustelusta seurasi konkreettisia tuloksia, kun diagnoosijärjestelmä perusteineen joutui tutkimuksen kohteeksi ja luotiin uusi DSM-järjestelmä. Keskustelu leimaavuudesta kuitenkin jatkui psykiatriassa. Kysymyksiä käsitellään nykyisin transkulttuuripsykiatrian piirissä.


title: Psykiatrian vastaisuus

text: Psykiatriassa alettiin keskittyä aivojen välittäjäaineisiin mielenterveyden häiriöiden selittäjänä. Niin kutsuttujen perinteisten antipsykoottisten lääkkeiden rinnalle kehitettiin uudet toisen sukupolven antipsykoottiset lääkeaineet vuoden 1993 paikkeilla (Risperdal, Zyprexa, Seroquel, Geodon ja Abilify).


title: Psykiatrian vastaisuus

text: Vuonna 2013 psykologit yrittivät vaikuttaa Britanniassa lääkkeiden käyttöön psykiatriassa ja sysätä ne taka-alalla, koska halusivat keskittyä hoidossa käsittelemään elämänkokemuksia ja olosuhteita.


title: Psykiatrian vastaisuus

text: Sisätautien professori Peter Gøtzsche on kritisoinut kirjoissaan psyykenlääkkeiden käyttöä mielenterveyden häiriöiden hoidossa, psykiatrien käsityksiä aivojen kemiallisesta epätasapainotilasta sekä vaatinut psyykenlääkkeiden poistamista markkinoilta.


title: Psykiatrian vastaisuus

text: Uudet tutkimukset ovat kyseenalaistaneet toisen sukupolven antipsykoottien paremmuuden. Perinteiset antipsykootit ovat sopivina annoksina edelleen käyttökelpoisia ja tehokkaita lääkkeitä. Tällä on merkitystä erityisesti kehittyvissä maissa, koska perinteiset antipsykootit ovat paljon halvempia kuin uudet lääkkeet.


title: Psykiatrian vastaisuus

text: Yhdysvalloissa suosituin reseptilääke on antipsykootti Abilify, jonka liikevaihto on seitsemän miljardia dollaria vuodessa. Sen vaikutusmekanismia ei täysin tiedetä. Sitä käytetään masennuksen hoidossa oheislääkkeenä, eikä sen mekanismia masennuksen lievittäjänä tunneta.


title: Psykiatrian vastaisuus

text: Yhdysvalloissa 85 prosenttia toisen sukupolven antipsykoottisista lääkkeistä lääkärit määräävät sellaisiin tarkoituksiin joihin niitä ei ole lääkevirasto hyväksynyt.


title: Psykiatrian vastaisuus

text: Psykoterapia on tutkimuksissa osoitettu teholtaan lääkehoitoa vastaavaksi masennuksessa ja ahdistuneisuushäiriöissä. Potilaista myös kolminkertainen määrä haluaisi terapiaa lääkehoidon sijaan. Intiassa on kokeiltu kolmessa viikossa pikakoulutettuja amatööripsykologeja masennuksen ja alkoholismin hoidossa keskusteluterapiaa antamalla. Tutkimusten mukaan tehokas hoito ei edellytä ammattitutkintoa.


title: Psykiatrian vastaisuus

text: 1950- ja 1960-luvulla psykedeelejä pidettiin lupaavina mielenterveyden häiriöiden hoidossa, mutta niiden tutkimus estettiin ja ne kiellettiin osittaen niiden väärinkäytön takia. Psykedeeliterapiassa koettu trippi nähdään kuitenkin nykyään lupaavana hoitomuotona, joka voi tuottaa tulosta jopa vain yhdellä hoitokerralla. Lääkeyhtiöt eivät ole innostuneet psykedeelitutkimuksen rahoittamisesta. Syyksi on esitetty ainakin sitä, etteivät psykedeelit tarjoa suurta mahdollisuutta rahalliseen hyötyyn koska niitä saatetaan terapian aikana käyttää vain muutamia kertoja, ja koska ne eivät ole patentoitavissa.


title: Psykiatrian vastaisuus

text: Lääketeollisuuden etujen kritiikki on vähenemään päin, sillä suuret lääkeyritykset eivät ole 2010-luvulla panostaneet uusien psykiatristen lääkkeiden kehittämiseen ja vanhempien lääkeaineiden patentit umpeutuvat vähitellen. Samalla kun niiden patentit umpeutuvat, niistä tulee halvempia.


title: Psykiatrian vastaisuus

text: Mielenterveyden häiriöiden alkulähde löytyy YK:n vuonna 2016 julkaiseman erikoisraportin mukaan usein yksilön vaikeista elämänolosuhteista ja yhteiskunnallisista ongelmista.


title: Psykiatrian vastaisuus

text: Yksi tunnettu psykiatrian vastaisuudesta kertova kirja on Nick Heatherin vuonna 1976 julkaisema kirja "Radikaali psykologia" (englanninkielinen nimi "Radical Perspectives in Psychology") jossa kirjoittaja kertoo kokeista, joissa muun muassa mieleltään terve henkilö vietiin mielisairaalaan, ja asiasta tietämättömät psykologit tai psykiatrit yllättäen löysivät tukun mielisairausdiagnooseja kyseiseltä potilaalta.


title: Psykiatrian vastaisuus

text: Toista kirjassa mainittua koetta kuvaa seuraava selitys: Joukko potilaita meni alan asiantuntijoiden arvioitaviksi, jolloin tietty prosentti arvioitiin mielenterveysongelmaisiksi. Sen jälkeen mieleltään terveiksi todetut vietiin toiselle alan asiantuntijalle, joka jälleen löysi tietyn prosentin ’mielenterveysongelmaisia’. Tämän jälkeen yhä mieleltään terveeksi jo kaksi kertaa todetut vietiin taas uudelle asiantuntijalle ja taas tietty prosentti saikin ’mielenterveysongelmaisen’ leiman.


title: Psykiatrian vastaisuus

text: D. L. Rosenhanin kuuluisassa kokeessa kahdeksan tervettä koehenkilöä teesskenteli psykoottisia oireita, kuuloharhoja, ja seitsemän heistä diagnosoitiin skitsofreenisiksi, yksi maanisdepressiiviseksi. Koehenkilöt tekivät sairaalassa ollessaan muistiinpanoja, aluksi salaa, myöhemmin julkisesti, ja käyttäytyivät diagnoosin saatuaan normaalisti, mutta heidän käyttäytymistään tulkittiin annetun diagnoosin mukaan.


title: Psykiatrian vastaisuus

text: Psykiatrisia hoitoja vastustetaan usein monin eri perustein. Esimerkiksi sähköšokkihoitoja (sähköhoitoa), lobotomiaa ja insuliinišokkihoitoa on vastustettu. Lobotomia oli aivovaurioiden tarkoituksellista aiheuttamista. Myöhemmin lobotomiasta ja insuliinišokeista on luovuttu, mutta sähköhoitoa käytetään vielä nykyään hoitomuotona eräissä mielenterveyden häiriöissä, mutta sen käyttö on harvinaisempaa kuin aikaisemmin. Se on tosin todettu turvalliseksi ja tehokkaaksi hoidoksi pääasiassa masennukseen.


title: Psykiatrian vastaisuus

text: Psykiatristen diagnoosien avulla toisinajattelijoita on pyritty leimaamaan hulluiksi. Neuvostoliiton toisinajattelijoille tehtyä psykiatrista hoitoa etenkin hiipivän skitsofrenian nimissä arvosteltiin länsimaissa.Mehiläisen kuntoutusjohtaja psykologi Aku Kopakkala irtisanottiin 2014, kun hän oli antanut YLE:n MOT-ohjelmalle lausunnon, jossa hän kyseenalaisti masennuslääkkeiden hyödyn masennuksen hoidossa.


title: Psykiatrian vastaisuus

text: Järjestöjä joissa antipsykiatrista toimintaa:Lisäksi skientologit vastustavat järjestelmällisesti psykiatriaa.


title: Psykiatrian vastaisuus

text: Suuren huomion saanutta 1970-luvun elokuvaa Yksi lensi yli käenpesän on pidetty aihepiiriltään psykiatrian vastaisena; ainakin se kritisoi vallitsevia käytännön epäkohtia.


title: ARA Salta (S-31)

text: ARA Salta (runkonumero S-31) on Argentiinan laivaston Salta-luokan sukellusvene.


title: ARA Salta (S-31)

text: Alus tilattiin 30. huhtikuuta 1969 Howaldtswerkeltä Kielistä Saksasta. Sen köli laskettiin 30. huhtikuuta 1970 ja alus laskettiin vesille 9. marraskuuta 1972. Alus otettiin palvelukseen 7. maaliskuuta 1974.


title: ARA Salta (S-31)

text: Alus oli modernisoitavana 1980-luvun lopulla. Työ oli hidasta käytettävissä olevien varojen vähyyden vuoksi.


title: Trigoniaceae

text: Trigoniaceae on pieni trooppinen kasviheimo koppisiemenisten Malpighiales-lahkossa.


title: Trigoniaceae

text: Heimon kasvit ovat ainavihantia puita tai liaaneja, joiden karvat ovat yksisoluisia ja toisinaan T:n muotoisia. Lehdet sijaitsevat vastakkain, kierteisesti tai kahdessa rivissä, ovat yksinkertaisia, ehytlaitaisia, korvakkeellisia, ja lavan alapintaa peittää tavallisesti valkeahko karvoitus; tummat erityskarvat tai rauhaset ovat yleisiä. Kun lehdet ovat vastakkaisia, korvakkeet sijoittuvat ruotien väleihin. Kukat ovat vinosti vastakohtaisia ja ovat perhomaisia (vrt. hernekasvit, joille heimo ei kuitenkaan ole sukua). Teriö on spiraalimaisesti kiertynyt (kontortti) sulkeutuneena, yksi terälehti on kannuksellinen tai pussimainen (purje) ja kaksi muuta muodostaa kiilan tai ne ovat myös pussimaisia. Heteitä on 5-13, palhot enemmän tai vähemmän ovat kasvaneet yhteen; toimivia heteitä on 4-9, joutoheteitä 0-6. Mesiäisiä on yksi tai kaksi liuskoittunutta purjeen tyvellä, joskus ne ovat joutoheteiden tyvellä. Sikiäin on yhdislehtinen ja luotti pallomainen tai hieman liuskainen, nystyinen. Siemenaiheita on kussakin emilehdessä 1-10. Hedelmä on liiteluomainen kota tai samara. Siemenet ovat joskus siivellisiä tai pitkäkarvaisia.


title: Trigoniaceae

text: Suvussa "Trigonia" lehdet ovat vastakkaisia, korvakkeet ruotien välisiä eivätkä lavan rauhaset ole selvästi havaittavia. "Trigoniastrum"-suvussa kukinnon ylälehdet ovat enemmän tai vähemmän rauhasellisia, ja suvussa "Trigonia" on varrellisia rauhasia joko kukkaperissä tai ruodeissa ja kukintolehtien ja kasvulehtien laidoissa, kun taas "Humbertiodendron"-suvussa on koveria laitarauhasia lehtilavan tyvipuolella.


title: Trigoniaceae

text: Trigoniaceae kasvaa Keski- ja Etelä-Amerikassa, Madagaskarissa ("Humbertiodendron") ja Malesiassa ("Trigoniastrum").


title: Trigoniaceae

text: Heimo kuuluu Malpighiales-lahkon evoluutiopuussa neljän heimon kehityshaaraan, jonka keskinäiset suhteet ilmaistaan kaavalla (Trigoniaceae + Dichapetalaceae) + (Euphroniaceae + Chrysobalanaceae) ja jonka ominaisuuksiin kuuluvat mm. putkiloelementtien yksinkertaiset perforaatiot, limasolut, parasyyttiset ilmaraot, ehytlaitaiset lehdet, nivelikkäät kukkaperät, vinosti vastakohtaiset kukat, yhdislehtinen verhiö, enemmän tai vähemmän yhdislehtinen hetiö, joutoheteet, uurteinen ja solukarvainen sikiäin, vartalon olemassaolo ja tietyt siemenaiheen piirteet. Kehityshaara lienee syntynyt (53-)50, 41(-38) miljoonaa vuotta sitten.


title: Trigoniaceae

text: Mainitussa kehityshaarassa Trigoniaceae ja Dichapetalaceae muodostavat sisarusparin, jonka ominaisuuksia ovat mm. lehtiruodin johtojänteen kaarimainen poikkileikkaus, lehtilavan sivusuonten yhtyminen silmukoiksi, viuhkomainen kukinto, verhiön limasolut ja liuskainen tai suomuinen mesiäinen. Tämä kahden heimon kehityshaara lienee iältään eri arvioiden mukaan (43-)40(-37), (32-)29(-26) tai (66-)50, 48(-34) tai (71.4-)59.7(-47.4) miljoonaa vuotta.


title: Trigoniaceae

text: Trigoniaceae-heimossa on viisi sukua ja 28 lajia, joista 24 kuuluu sukuun "Trigonia". Sukujen evolutiivinen erilaistuminen lienee alkanut (49.6-)31.6(-12.6) miljoonaa vuotta sitten.


title: Trigoniaceae

text: Takhtajan (1997) piti Trigoniaceae-heimoa lahkoon Vochysiales-kuuluvana, Cronquist (1981) lahkoon Polygalales kuuluvana.


title: Trigoniaceae

text: Heimon suvut ovat "Humbertiodendron", "Trigonia", "Trigoniastrum" ja "Trigoniodendron". Lisäksi Stevens (2001 –) mainitsee suvun "Isidodendron".


title: Agía Foteiní

text: Agía Foteiní () on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Aiemmin kylä kuului Sývritoksen kuntaan ja vuodesta 2011 lähtien Amárin kunnan Sývritoksen kunnallisyksikköön. Kylän väkiluku on 90 (vuonna 2011). Agía Foteiní on Amárin kunnan kuntakeskus.


title: Agía Foteiní

text: Agía Foteiní sijaitsee linnuntietä noin 19 kilomeriä Réthymnosta kaakkoon. Kylä on osa viereisen Apóstoloin kylän kyläyhdyskuntaa, johon kuuluu myös läheinen Génnan kylä. Kylä on nimetty Pyhän Fotinen mukaan.


title: Aleksander Bosak

text: Aleksander ”Alex” Bosak (s. 14. elokuuta 1993) on puolalainen autourheilija. Kaudella 2015 hän kilpaili GP3-sarjassa Arden International -tallin kuljettajana.


title: Aleksander Bosak

text: Bosak kilpaili Formula Renault Northern European Cupissa vuosina 2012–2013. Hän saavutti kilpailuissa 15 pistettä. Vuodet 2012–2014 hän ajoi Formula Renault Alps -sarjassa saavuttaen 37 pistettä. Vuosina 2013–2014 Bosak kilpaili Koiranen Motorsportin autolla Eurocup Formula Renaultissa saavuttamatta pisteitä.


title: Aleksander Bosak

text: Helmikuussa 2015 Bosak teki sopimuksen brittiläisen GP3-talli Arden Internationalin kanssa ja näin ollen Bosak ajoi tallin riveissä kaudella 2015. Hän saavutti neljä pistettä.


title: Ágioi Déka

text:
Ágioi Déka (; myös "Ágii Déka") on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 785 (vuonna 2011). Ágioi Déka on Górtynan kunnan kuntakeskus.
Ágioi Déka sijaitsee antiikin aikaisen Gortynin eli Gortynan kaupungin paikalla Kreetan eteläisissä keskiosissa noin 35 kilometriä Iraklionista etelälounaaseen ja noin 14 kilometriä saaren etelärannikosta. Kylä on nimetty Kreetan kymmenen marttyyrin ("Ágioi Déka", ”Pyhä kymmenen”) mukaan. Nämä kymmenen teloitettiin Gortynissä ja viisi heistä oli myös kotoisin kaupungista.


title: Ágioi Déka

text: Ágioi Déka muodostaa myös laajemman kyläyhdyskunnan (Τοπική Κοινότητα Αγίων Δέκα, "Topikí Koinótita Agíon Déka"), johon kuuluu varsinaisen Ágioi Dékan kylän lisäksi Vourvoulítiksen kylä. Koko yhdyskunnan väkiluku on 861.


title: Rosie Brennan

text: Rosie Brennan (s. 2. joulukuuta 1988 Park City, Utah) on yhdysvaltalainen maastohiihtäjä.


title: Rosie Brennan

text: Maastohiihdon maailmancupissa Brennan kilpaili ensimmäisen kerran Whistlerin perinteisen hiihtotavan sprintissä tammikuussa 2009 sijoittuen 34:nneksi. Ensimmäiset maailmancupin pisteensä hän saavutti Rybinskissä tammikuussa 2015 oltuaan 10 kilometrin vapaan hiihtotavan kilpailussa 13:s. Kymmenen parhaan joukkoon hän sijoittui ensimmäisen kerran oltuaan kuudes Davosin 10 kilometrin vapaan hiihtotavan kilpailussa joulukuussa 2018.


title: Rosie Brennan

text: Falunin MM-kilpailuissa 2015 hän sijoittui 30 kilometrin perinteisen hiihtotavan kilpailussa 16:nneksi ja viestissä neljänneksi.


title: Alivéri

text: Alivéri (; kath. Αλιβέριον, "Alivérion") on Kreikan kaupunki, joka sijaitsee Euboian saarella. Se kuuluu hallinnollisesti Kými-Alivérin kuntaan, Euboian alueyksikköön ja Keski-Kreikan alueeseen. Aiemmin kaupunki kuului Taminaíoin kuntaan ja vuodesta 2011 lähtien Kými-Alivérin kunnan Taminaíoin kunnallisyksikköön. Kaupungin väkiluku on 4 827 (vuonna 2011). Alivéri on Kými-Alivérin kunnan kuntakeskus.


title: Alivéri

text: Alivéri sijaitsee Euboian etelärannikolla Eteläisen Euboianlahden rannalla. Se muodostaa myös laajemman kaupunkiyhdyskunnan (Δημοτική Κοινότητα Αλιβερίου, "Dimotikí Koinótita Aliveríou"), johon kuuluvat varsinaisen Alivérin kaupungin lisäksi Anthoúpoli, Katakalós, Látas ja Miláki. Koko yhdyskunnan väkiluku on 5 249.


title: Áno Viánnos

text: Áno Viánnos (), antiikin Biannos (), on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 774 (vuonna 2011). Áno Viánnos on Viánnoksen kunnan kuntakeskus.


title: Áno Viánnos

text: Áno Viánnos, ”Ylempi Viánnos”, sijaitsee linnuntietä noin 40 kilometriä Iraklionista kaakkoon. Nykyinen kylä sijaitsee lähellä antiikin aikaisen Biannoksen kaupungin paikkaa.


title: Áno Viánnos

text: Áno Viánnos muodostaa myös laajemman kyläyhdyskunnan (Τοπική Κοινότητα Άνω Βιάννου, "Topikí Koinótita Áno Viánnou"), johon kuuluvat varsinaisen Áno Viánnoksen kylän lisäksi Agía Moní, Ágios Nikólaos, Kapsáli, Keratókampos, Loutráki ja Monompoúka. Koko yhdyskunnan väkiluku on 984.


title: Chalandrítsa

text: Chalandrítsa () on Kreikan kylä, joka kuuluu hallinnollisesti Erýmanthoksen kuntaan, Akhaian alueyksikköön ja Länsi-Kreikan alueeseen. Aiemmin kylä kuului Farréen kuntaan ja vuodesta 2011 lähtien Erýmanthoksen kunnan Farréen kunnallisyksikköön. Kylän väkiluku on 913 (vuonna 2011). Chalandrítsa on Erýmanthoksen kunnan kuntakeskus.


title: Chalandrítsa

text: Chalandrítsa sijaitsee noin 16 kilometriä Patraksesta eteläkaakkoon. Kylän paikalla on ollut kaupunki jo antiikin ajalla. Antiikin aikaisen kaupungin nimeä ei kuitenkaan tunneta.


title: Chalandrítsa

text: Chalandrítsa muodostaa myös laajemman kyläyhdyskunnan (Τοπική Κοινότητα Χαλανδρίτσης, "Topikí Koinótita Chalandrítsis"), johon kuuluvat varsinaisen Chalandrítsan kylän lisäksi kylät Kydoniés ja Mastoraíika-Stamaíika. Koko yhdyskunnan väkiluku on 1 047.


title: Chrysó (Sérres)

text: Chrysó (; kath. Χρυσόν, "Chrysón") on Kreikan kylä, joka kuuluu hallinnollisesti Emmanouíl Pappáksen kuntaan, Sérresin alueyksikköön ja Keski-Makedonian alueeseen. Aiemmin kylä kuului Emmanouíl Pappáksen kuntaan ja vuodesta 2011 lähtien Emmanouíl Pappáksen kunnan Emmanouíl Pappáksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Χρυσού, "Dimotikí Koinótita Chrysoú"). Kylän väkiluku on 1 571 (vuonna 2011).


title: Chrysó (Sérres)

text: Chrysó on Emmanouíl Pappáksen kunnan kuntakeskus. Se sijaitsee noin 10 kilometriä Sérresistä itäkaakkoon.


title: Evangelismós (Iraklion)

text: Evangelismós () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Aiemmin kylä kuului Kastéllin kuntaan ja vuodesta 2011 lähtien Minóa Pediádan kunnan Kastéllin kunnallisyksikköön. Kylä muodostaa oman kyläyhdyskuntansa (Τοπική Κοινότητα Ευαγγελισμού, "Topikí Koinótita Evangelismoú"). Kylän väkiluku on 199 (vuonna 2011). Evangelismós on Minóa Pediádan kunnan kuntakeskus.


title: Evangelismós (Iraklion)

text: Evangelismós sijaitsee linnuntietä noin 23 kilometriä Iraklionista kaakkoon. Kylän itäpuolella on Kastéllin sotilaslentokenttä.


title: Foúrnoi (kylä)

text: Foúrnoi (; myös "Foúrni") on Kreikan kylä, joka sijaitsee Foúrnoin saarella. Se kuuluu hallinnollisesti Foúrnoi Korséonin kuntaan, Ikarían alueyksikköön ja Pohjois-Egean saarten alueeseen. Kylän väkiluku on 1 120 (2011). Foúrnoi on Foúrnoin saarten pääkylä ja Foúrnoi Korséonin kunnan kuntakeskus.


title: Foúrnoi (kylä)

text: Foúrnoin kylä sijaitsee Foúrnoin saariryhmän samannimisen pääsaaren länsirannikolla. Kylä on perinteinen kalastajakylä ja se on rakennettu teatterin muotoon pienen luonnonsataman ympärille.


title: Geráni (Chaniá)

text: Geráni () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 312 (vuonna 2011). Geráni on Plataniáksen kunnan kuntakeskus.


title: Geráni (Chaniá)

text: Geráni sijaitsee Kreetan pohjoisrannikolla noin 13 kilometriä Chaniásta länteen. Kylä on suosittua turistialuetta. Siellä on pitkä ranta-alue sekä lukuisia hotelleja.


title: Geráni (Chaniá)

text: Geráni muodostaa myös laajemman kyläyhdyskunnan (Τοπική Κοινότητα Γερανίου, "Topikí Koinótita Geraníou"), johon kuuluvat varsinaisen rannalla sijaitsevan Geránin kylän (myös Káto Geráni, ”Alempi Geráni”) lisäksi ylempänä sijaitseva Palaió Geráni (”Vanha Geráni”; myös Páno Geráni, ”Ylempi Geráni”) sekä Loutráki. Koko yhdyskunnan väkiluku on 1 189.


title: Marjaana Pitkänen

text: Marjaana Pitkänen (s. 10. syyskuuta 1991 Siilinjärvi) on suomalainen maastohiihtäjä. Hän edustaa Oulun Hiihtoseuraa.


title: Marjaana Pitkänen

text: Pitkänen debytoi maastohiihdon maailmancupissa Rukalla marraskuussa 2009 ollen 10 kilometrin perinteisen hiihtotavan kilpailussa 72. Hänen paras sijoituksensa maailmancupin osakilpailussa on 38. sija Salpausselän 15 kilometrin kilpailusta maaliskuulta 2010.


title: Marjaana Pitkänen

text: Vuonna 2013 Pitkänen saavutti pronssia 10 kilometrin yhdistelmähiihdosta talviuniversiadeista Trentinosta.


title: Goúrnes

text: Goúrnes (; kath. Γούρναι, "Goúrnai") on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Aiemmin kylä kuului Goúveen kuntaan ja vuodesta 2011 lähtien Chersónisoksen kunnan Goúveen kunnallisyksikköön. Kylä on osa Anópolin kyläyhdyskuntaa. Kylän väkiluku on 1 628 (vuonna 2011). Goúrnes on Chersónisoksen kunnan kuntakeskus.


title: Goúrnes

text: Goúrnes sijaitsee Kreetan pohjoisrannikolla noin 12 kilometriä Iraklionista itään. Kylän tunnetuin nähtävyys on Cretaquarium - Θαλασσόκοσμος ("Thalassókosmos") -niminen merimaailma eli suuri yleisöakvaario.


title: Ierissós

text: Ierissós () on Kreikan kaupunki, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kaupunki kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Kaupungin väkiluku on 3 266 (vuonna 2011). Ierissós on Aristotéliin kunnan kuntakeskus.


title: Ierissós

text: Ierissóksen kaupunki sijaitsee Chalkidikín niemimaan itärannikolla Áthoksen niemen juuressa noin 37 kilometriä itään Chalkidíkin alueyksikön hallinnollisesta keskuksesta Polýgyroksesta.


title: Ierissós

text: Ierissós muodostaa myös laajemman kaupunkiyhdyskunnan (Δημοτική Κοινότητα Ιερισσού, "Dimotikí Koinótita Ierissoú"), johon kuuluvat varsinaisen Ierissóksen kaupungin lisäksi Gavrádia, Koumítsa, Limáni, Niréas ja Xiropótamo. Koko yhdyskunnan väkiluku on 3 455.


title: Isthmía

text: Isthmía () on Kreikan kylä, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kylä kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kylän väkiluku on 1 134 (vuonna 2011).


title: Isthmía

text: Isthmían kylä sijaitsee Korintin kannaksen itäosassa Saroninlahden rannalla, Korintin kanavan itäpäässä. Kylä on perinyt nimensä antiikin aikaisesta Isthmian pyhäkköalueesta. Nimi viittaa kannakseen ("isthmós"). Antiikin Isthmia tunnetaan Isthmian kisoista. Sen arkeologinen alue sijaitsee noin kilometrin nykyisestä kylästä länteen. Alueella on muun muassa Poseidonin temppelin, stadionin ja teatterin rauniot.


title: Isthmía

text: Isthmía muodostaa myös laajemman kyläyhdyskunnan (Δημοτική Κοινότητα Ισθμίας, "Dimotikí Koinótita Isthmías"), johon kuuluvat varsinaisen Isthmían kylän lisäksi Ágios Charálampos, Kávos, Kyrás Vrýsi, Palaió Kalamáki ja Parádeisos. Koko yhdyskunnan väkiluku on 2 760.


title: Kanapítsa

text: Kanapítsa () on Kreikan kylä, joka sijaitsee Skiáthoksen saarella. Se kuuluu hallinnollisesti Skiáthoksen kuntaan, Sporadien alueyksikköön ja Thessalian alueeseen. Kylän väkiluku on 39 (vuonna 2011).


title: Kanapítsa

text: Kanapítsa sijaitsee rannikolla Skiáthoksen eteläosassa noin neljä kilometriä saaren pääkaupungista Skiáthoksen kaupungista lounaaseen. Sen lähimmät kylät ovat Koliós ja Plataniás länsipuolella sekä Achladiás ja Katsarós koillispuolella. Kylä on rantalomakohde. Siellä on kaksi pidempää hiekkarantaa sekä useita hotelleja.


title: Zinzino

text: Zinzino AB on vuonna 2007 perustettu ruotsalainen suoramyyntiyhtiö, joka myy tuotteita kahdessa eri tuoteryhmässä, Zinzino Health, joka keskittyy terveystuotteisiin ja Zinzino Coffee, joka koostuu espressokeittimistä, kahvista ja lisätarvikkeista. Tuotteiden terveysvaikutukset perustuvat yrityksen omiin väitteisiin eikä vaikutuksia ole tutkittu siten, että tutkimukset täyttäisivät tieteellisen arvioinnin kriteerejä.


title: Zinzino

text: Zinzino toimii kaikissa Pohjoismaissa sekä Baltiassa, Alankomaissa, Saksassa, Puolassa, Yhdysvalloissa ja Kanadassa. Vuodesta 2016 alkaen Zinzino on lisäksi avannut toiminnan koko EU-alueella ja vuonna 2017 Sveitsissä . Zinzinon pääomistaja on norjalainen Finn Ørjan Sæle, joka on yksi Zinzinon perustajista. Yrityksen toimitusjohtaja on Dag Pettersen ja hallituksen puheenjohtaja on Hans Jacobsson. Zinzino on Finn Ørjan Sælen perustama Nature's Own ja Seven yritysten seuraaja. Molempiin yrityksiin liittyi huijausepäilyjä.


title: Zinzino

text: Zinzino AB:n nykyinen tytäryhtiö Zinzino Nordic AB perustettiin vuonna 2003 nimellä Seven Nox AB. Seven Noxilla oli Pohjoismaiden lisäksi toimintaa Italiassa. Seven Noxin päätuotteena olivat matkapuhelinliittymät. Vuonna 2005 matkapuhelintoiminnot myytiin pois ja yhtiö keskitti liiketoimintansa kahvituotteisiin. Zinzino-konsernin nykyinen emoyhtiö Zinzino AB perustettiin vuonna 2007 nimellä Zinzino Holding AB. Vuonna 2009 Zinzino AB osti enemmistön nimensä Zinzino Nordic AB:ksi muuttaneesta Seven Nox AB:sta. Zinzinon osake noteerattiin vuonna 2010 Aktietorgetissa. Nasdaqin First North -pörssilistalle Zinzino listautui vuonna 2014.


title: Zinzino

text: Zinzinon perustajalla Finn Ørjan Sælellä on usean vuoden kokemus verkostomarkkinoinnista. Hän oli mukana Nature's Own -yrityksessä, kunnes perusti Sevenin. Molempiin yrityksiin liittyi huijausepäilyjä.


title: Zinzino

text: Zinzino Coffee -tuoteryhmään kuuluvat espressokeittimet ja maidonvaahdottimet, kahvipodit, kahvitarvikkeet ja teet. Zinzinon myymät kahvit ja espressolaitteet tulevat Romboutsin ja Malongon kahvitaloilta.


title: Zinzino

text:
Zinzino Health -tuoteryhmä sai alkunsa Balance-konseptista, johon kuluvat on BalanceOil-öljyt ja BalanceTest-kuivaveritesti . Tuoteryhmään on vuodesta 2015 alkaen lanseerattu useita uusia tuotteita .
Zinzino Oy kuuluu Suomen asiakkuusmarkkinointiliittoon (ASML), joka on suoramyyntialan itsesääntelyelin. Zinzinolla on Suomessa noin tuhat jälleenmyyjää ja noin 15 000 asiakasta.


title: Zinzino

text: Zinzinon itsenäisiä partnereita kouluttaa Team Zinzino Finland, joka on suomalaisten Zinzino-yrittäjien muodostama koulutusorganisaatio. Team Zinzino järjestää partnereille ja jälleenmyyjilleen koulutustilaisuuksia noin 15 paikkakunnalla ympäri Suomea.


title: Zinzino

text: Poliisihallituksen arpajaishallintopäällikkö Jouni Laiho jätti syksyllä 2013 Zinzinoa koskevan esitutkintapyynnön, joka perustui epäilylle rahankeräysrikoksesta. Zinzino kiisti epäilyt. Toimitusjohtaja Dag Petterseniä koskenut tutkinta saatiin päätökseen kesäkuussa 2016, kun Helsingin syyttäjänvirasto teki päätöksen esitutkinnan lopettamisesta. Esitutkinnan perusteella kyseessä ei ollut rahankeräyslain kohdan tarkoittama kielletty pyramidipeli.


title: Valparaiso (täsmennyssivu)

text: Valparaiso voi tarkoittaa:


title: Helsingin olympiastadionin Super Match 2013

text: Super Match oli Helsingin olympiastadionilla 10. elokuuta 2013 järjestetty jalkapalloharjoitusottelu, jossa kohtasivat Englannin valioliigan joukkueet Arsenal FC ja Manchester City FC. Ottelu oli joukkueiden viimeinen ottelu ennen Valioliigakautta 2013-2014, joka päättyi lopulta Manchester Cityn mestaruuteen. Super Matchin Suomeen järjesti Hjallis Harkimo. Paikalle ottelua oli saapunut katsomaan 39 216 katsojaa. Arsenal voitti ottelun 3-1.


text: Edeltävällä kaudella Manchester City oli sijoittunut Valioliigassa toiseksi ja Arsenal neljänneksi. Manchester Cityn päävalmentaja oli tuolloin juuri seuraan saapunut Manuel Pellegrini ja Arsenalissa samaa virkaa hoiti Arsène Wenger. Joukkueissa oli yksi suomalainen, Arsenalin Carl Jenkinson, joka kiersikin ottelun jälkeen stadionin kiitellen.


text: Yle televisioi ottelun ja se oli mahdollista nähdä yli sadassa maassa. Päätuomarina ottelussa toimi suomalainen Mattias Gestranius.


text: Arsenal sai otteluun hyvän alun, kun englantilaispelaaja Theo Walcott nosti pallon maaliin yhdeksän minuutin kohdalla. Arsenal siirtyi 2-0 -johtoon, kun toista puoliaikaa oli takana 14 minuuttia, nyt maalintekijänä oli walesilainen Aaron Ramsey. 3-0 syntyi vain kolmen minuutin päästä edellisestä maalista, nyt maalin teki ranskalaispelaaja Olivier Giroud hienolla nostolla yli Manchester Cityn maalivahdin Joe Hartin. Kymmenen minuuttia ennen loppua Manchester Cityn espanjalaishyökkääjä Álvaro Negredo kavensi loppulukemiksi 3-1.


text: Super Match oli ehdolla Suomen Urheilugaalassa 2014 vuoden urheilutapahtuma-palkintoon. Se ei kuitenkaan saanut palkintoa, vaan palkinnon vei suunnistuksen MM-kilpailut Vuokatissa.


title: Aarne Aktan

text: Aarne Antero Aktan (s. 1973) on suomalainen yritysjohtaja. Hän työskenteli vuosina 2011–2016 Talentum Oyj:n toimitusjohtajana. Maaliskuussa 2016 Aktan nimettiin Pihlajalinnan uudeksi toimitusjohtajaksi, josta lähti uusiin tehtäviin loppuvuodesta 2017.


title: Aarne Aktan

text: Aktan on koulutukseltaan kauppatieteiden kandidaatti. Ennen nykyistä tehtäväänsä hän on työskennellyt Kauppamainos Bozell Oy:n yhteyspäällikkönä 1997–1998 ja Quartal Oy:n toimitusjohtajana 1998–2011. Aktan on vuodesta 2007 lähtien toiminut Trainers’ House Oyj:n hallituksen puheenjohtajana. Hän kuuluu myös Quartal Oy:n, Pihlajalinna Oy:n ja Kuiri Mobile Oy:n hallituksiin. Aktan jätti Pihlajalinnan toimitusjohtajan toimen joulukuussa 2017.


title: Tuloverotuksen historia Suomessa

text: Tämä artikkeli kertoo tuloverotuksen historiasta Suomessa.


title: Tuloverotuksen historia Suomessa

text: Tuloverotuksella ymmärretään tässä sekä henkilöiden että yritysten verottamista niiden saamista erilaisista tuloista. Verotettavia tuloja ovat eri aikoina olleet esimerkiksi palkkatulo, eläketulo, asuntotulo, korkotulo, osinkotulo, metsätulo, elinkeinotulo, pääomatulo, ansiotulo ja perheenjäsenten tulot. Tuloverotukseen liittyy läheisesti myös varallisuusvero.


title: Tuloverotuksen historia Suomessa

text: "Kunnallisveron" kantaminen alkoi Suomessa 1800-luvulla. Kunnallisverotus oli aluksi kirjavaa. Oli epäselvää, mitä verotettaisiin ja mitä oli pidettävänä tulona. Aluksi veroa suoritettiin sen mukaan, miten kunkin harkittiin voivan ottaa osaa kunnan yhteisiin rasituksiin. "Tuloon" kunnallisveron pääasiallisena perusteena siirryttiin kaupungeissa vuonna 1873 ja maalla 1898 annetuilla asetuksilla.


title: Tuloverotuksen historia Suomessa

text: "Valtion tuloverotus" alkoi tulosuostuntaverosta. Sitä perittiin vuosina 1865–1885. Suostuntavero perustui nettotuloihin ja se oli lievästi progressiivinen. Korkein veroprosentti oli 1,2 % yli 10 000 markan tuloista; alle 500 markan tulot olivat verovapaat. Vero tuotti huonosti: tulojen ilmoitusvelvollisuutta ei ollut, vaan verotus perustui halukkuuteen ilmoittaa tulonsa. Heikon tuoton taustalla lienevät olleet myös Suomen talouden kehittymättömyys, veron epätasainen kohdistuminen eri verovelvollisiin ja korkeat veronkantokustannukset. Veron heikko tuotto ja mahdollisesti myös vastenmielisyys tuloveroa kohtaan vaikuttivat tulosuostuntaverosta luopumiseen.


title: Tuloverotuksen historia Suomessa

text: Tulosuostuntaveron jälkeen valtio ei perinyt tuloveroa ennen kuin ensimmäisen maailmansodan aikana. Vuosina 1917–1919 Suomessa perittiin veroa, jonka nimi oli "tulojen suostuntavero".


title: Tuloverotuksen historia Suomessa

text: Vuonna 1920 säädettiin ensimmäinen pysyvä "laki tulo- ja omaisuusverosta" (TOL). Se tuli voimaan 1921 ja koski valtionverotusta. Laki oli kopioitu Ruotsista. Valtion tuloverosta tuli nyt progressiivinen ensimmäistä kertaa. Progressio koski sekä luonnollisia henkilöitä että yrityksiä. Yritysten nouseva veroasteikko oli suhteutettu sekä tuloihin että omiin pääomiin. Yritysten tulovero perittiin nettotuloista. Osakeyhtiöiden osinkoja koski kaksinkertainen verotus.


title: Tuloverotuksen historia Suomessa

text: Varallisuusvero oli otettu käyttöön jo 1919. Vuoden 1920 lailla siitä tuli pysyvä verotusmuoto.


title: Tuloverotuksen historia Suomessa

text: Maatalouskiinteistöjen kunnallisverotuksessa tuli muutos 1922. Niitä alettiin verottaa keskimääräiseen pinta-alan mukaiseen tuottoon perustuen. Valtionverotukseen vastaava uudistus säädettiin 1924.


title: Tuloverotuksen historia Suomessa

text: Vuonna 1924 annettiin uusi "laki tulo- ja omaisuusverosta". Se oli suureksi osaksi samanlainen kuin vuoden 1920 laki. Tuloverotuksessa oli käytössä puolisoiden yhteisverotus. Alaikäisen lapsen tulosta verotettiin hänen vanhempiaan, jos lasta ei voitu verottaa tulon tai varallisuuden vähäisyyden takia. Vanhempi sai toisaalta tehdä tulostaan lapsivähennyksen, jos oli elättänyt alaikäisiä lapsia.


title: Tuloverotuksen historia Suomessa

text: Osakeyhtiöiden tulovero oli kahteen kertaan progressiivinen, sekä tulon määrän että voittoprosentin mukaan. Osakeyhtiöitä koski sekä ketjuverotus että kaksinkertainen verotus. Ketjuverotuksessa yhtiötä verotettiin sen muilta osakeyhtiöiltä saamista osingoista. Kaksinkertaisessa verotuksessa osakeyhtiöitä verotettiin sekä tuloistaan että varoistaan, ja lisäksi niiden osakkaita sekä osingoistaan että osakkeidensa arvosta.


title: Tuloverotuksen historia Suomessa

text: Vuodesta 1935 tuli voimaan joukko muutoksia. Puolisoiden yhteisverotuksesta luovuttiin osittain siten, että vaimoa verotettiin erikseen kodin ulkopuolisesta tulosta. Vanhempien ei tarvinnut enää maksaa veroa alaikäisten lastensa tulosta tai varoista siinäkään tapauksessa, ettei lapsia itseään voinut tulojen tai varojen vähäisyyden vuoksi verottaa. Veroasteikko oli kaikille yhteinen, mutta 1935 lähtien oli voimassa perheettömien lisävero. Lisävero koski 24 vuotta täyttäneitä lapsettomia. Sen määrä oli 20 % sekä tulo- että omaisuusverosta. Lisävero nostettiin 40 prosenttiin vuonna 1940.


title: Tuloverotuksen historia Suomessa

text: Vuonna 1943 säädettiin uusi "tulo- ja omaisuusverolaki" (TOL). Tuolloin tuloverotuksessa palattiin takaisin puolisoiden yhteisverotukseen. Alaikäisten lasten tulosta verotettiin jälleen heidän vanhempiaan vuoden 1924 lain tavoin. Luonnolliset henkilöt jaettiin kolmeen "veroluokkaan" iän ja perhesuhteiden perusteella. Veroluokkien veroasteikot oli suunniteltu siten, ettei puolisoita yhteisverotuksesta huolimatta verotettu ankarammin kuin naimattomia omista tuloistaan. Lapsista sai lapsivähennyksen. Tietyt leski- ja orpoeläkkeet tulivat nyt verovapaiksi, samoin kiinteistöeläke.


title: Tuloverotuksen historia Suomessa

text: Osakeyhtiöiden ketjuverotus poistettiin. Osakeyhtiöitä, osuuskuntia ja muita yhteisöjä alettiin nyt verottaa tulosta ja varallisuudesta suhteellisen verokannan mukaan, kun aiemmin niillä oli ollut progressiivinen veroasteikko. Osuuskuntien tuloverotuksessa ollut verohuojennus poistettiin. Yhtymät (avoin yhtiö, kommandiittiyhtiö ja laivanisännistöyhtiö) saivat oikeuden vähentää tulostaan osakkaalleen maksaman palkan, joka vastaavasti luettiin osakkaan tuloksi. Maatalouskiinteistöjen samoin kuin poronhoidon verotus määrättiin kolmen vuoden keskimääräisen tuoton mukaan. Maa- tai metsätalouden harjoittajasta tuli verovelvollinen myös hänen perheenjäsentensä tekemästä työstä hänen maa- tai metsätaloutensa hyväksi.


title: Tuloverotuksen historia Suomessa

text: Hallinnollisesti olivat kunnallisverotus ja valtionverotus pitkään erillisiä. Niiden hallinto yhdistettiin 1960.


title: Tuloverotuksen historia Suomessa

text: Elinkeinotulon verottamisesta säädettiin "elinkeinoverolaki" (EVL) vuonna 1968. Laki on edelleen voimassa ja se koskee yrittäjien ja yritysten ammatti- ja liiketoiminnan tuloja. Katsottiin, että elinkeinotulot olivat eriytyneet omaksi tulomuodokseen, eikä niitä enää voitu verottaa samojen säädöksien perusteella kuin muita tuloja. EVL:ssä otettiin käyttöön "meno-tulo -teoria", mikä merkitsi ensimmäistä irtautumista omaisuuteen pohjaavasta tulon käsitteestä. Kuitenkin sekä yrityksiä että yrittäjiä voitiin verottaa edelleen TOL:n (myöhemmin TVL:n) mukaan heidän muista kuin elinkeinotuloistaan.


title: Tuloverotuksen historia Suomessa

text: Asuntotulon verottamista koskenut laki annettiin 1973.


title: Tuloverotuksen historia Suomessa

text: Vuoden 1975 alusta voimaanastunut "tulo- ja varallisuusverolaki" (TVL) kokosi valtion- ja kunnallisverotusta koskevat säännökset yhteen lakiin.


title: Tuloverotuksen historia Suomessa

text: Puolisoiden erillisverotukseen heidän omista tuloistaan siirryttiin 1976.


title: Tuloverotuksen historia Suomessa

text: Yhteisöjen tuloveroa alennettiin 43 prosentista 33 prosenttiin vuonna 1986. Myyntivoittojen laaja veronalaisuus toteutui 1980-luvun kuluessa vaiheittain.


title: Tuloverotuksen historia Suomessa

text: Vuonna 1989 tehtiin verotukseen ns. kokonaisverouudistus. Uudistuksesta tiedotettiin koteihin jaetulla esitteellä, jonka otsikko oli "Verotus kevenee". Uudistuksen johdosta annettiin myös uusi "tulo- ja varallisuusverolaki" (TVL).


title: Tuloverotuksen historia Suomessa

text: Uudistuksessa veropohjaa laajennettiin vähennyksiä karsimalla. Kaikkiaan 16 verovähennystä lakkautettiin. Progressiivista tuloveroasteikkoa alennettiin. Uudistuksen tavoitteena oli "tuoda kaikki tulot samalle viivalle". Uudistus oli saanut vaikutteita Yhdysvalloissa Ronald Reaganiin aikana 1986 toteutetusta verouudistuksesta, jonka ajatus veroprosenttien laskemisesta ja vähennysten karsimisesta oli saanut kannatusta muissakin maissa.


title: Tuloverotuksen historia Suomessa

text: Vuonna 1989 tulivat käyttöön ennakonpidätystä varten tarvittavat verokortit, joihin oli laskettu kunkin henkilökohtainen ennakonpidätysprosentti edellisen vuoden tulojen perusteella.


title: Tuloverotuksen historia Suomessa

text: Yritysverotukseen tuli yhtiöveron hyvitysjärjestelmä (avoir fiscal) vuonna 1990. Korkotulojen lähdevero otettiin käyttöön 1991.


title: Tuloverotuksen historia Suomessa

text: Palkansaajien veroja korotettiin vuonna 1992 ns. "työllisyysverolla". Se korvattiin myöhemmin työttömyysvakuutusmaksulla. Palkansaajien maksettavaksi tuli myös työeläkemaksu vuonna 1993.


title: Tuloverotuksen historia Suomessa

text: Kokonaisverouudistus ehti vain neljän vuoden ikään, kun seuraava uudistus mullisti tuloverotusta.


title: Tuloverotuksen historia Suomessa

text: Suomen nykyinen tuloverolaki (TVL), joka astui voimaan vuoden 1993 alusta, toi mukanaan jälleen uuden verouudistuksen. Uudistusta on kuvattu ylivoimaisesti suurimmaksi miesmuistiin.


title: Tuloverotuksen historia Suomessa

text: Tuloverolaki merkitsi suurta rakennemuutosta tuloverotuksessa. Tuolloin siirryttiin kaikkien tulojen yhtenäisverotuksesta ansiotulon ja pääomatulon erilliseen ja erilaiseen verottamiseen. Ansiotuloille jätettiin entinen progressiivinen verotusmalli, kun taas pääomatuloille tuli tasavero ilman progressiota. Sekä pääomatuloveron että yhteisöveron veroprosentiksi tuli 25.


title: Tuloverotuksen historia Suomessa

text: Vaikka kokonaisverouudistuksen 1989 tavoite oli ollut "kaikki tulot samalle viivalle", käytännössä varsinkin pääomatulojen verotus oli jäänyt hyvin hajanaiseksi. Erilaisia pääomatuloja oli verotettu toisistaan selvästi poikkeavilla tavoilla siten, että vero saattoi vaihdella verovapaudesta yli 60 prosentin marginaaliveroon. Vuoden 1993 uudistuksessa pyrittiin yhdenmukaiseen verotukseen eri pääomatulojen kesken. Samalla luovuttiin aiemmasta tuloerojen tasoittamisen lähtökohdasta, jonka mukaan pääomatuloja tuli verottaa ankarammin kuin ansiotuloja. Rakennemuutoksen taustalla oli kansainvälistyminen. Pääomatulojen verotuksen taso haluttiin mitoittaa siten, ettei se liiaksi ylittänyt kansainvälistä tasoa, jotta pääomatuloja kyettäisiin verottamaan kansainvälisten pääomaliikkeiden vapautumisen jälkeen.


title: Tuloverotuksen historia Suomessa

text: Metsätaloudessa siirryttiin pinta-alaverotuksesta todellisten metsätulojen verottamiseen 1993 alkaen. Uudistukseen sisältyi pitkä siirtymäaika.


title: Tuloverotuksen historia Suomessa

text: Pääoma- ja yritystulojen verotus uudistui 2005. Yhtiöveron hyvitysjärjestelmästä luovuttiin ja luovutusvoittojen verotusta uudistettiin.


title: Tuloverotuksen historia Suomessa

text: Pääomatulojen verotus muuttui progressiiviseksi vuonna 2012.


title: Selfiekeppi

text: Selfiekeppi (myös selfiesauva tai -tikku) on valokuvauksessa käytettävä, useimmiten alumiinista valmistettu kokoonpainuva varsi. Kepillä henkilö voi kuvata laajemmalta ja pidemmältä alalta kuin mitä itse käsin pystyisi. Kepit varustetaan usein omalla Bluetooth-laukaisimella, jolloin kuvanotto on mahdollista ajastaa. 2010-luvun puolessavälissä keppien suosiota ovat kasvattaneet kuvien ottaminen itsestä.


title: Lasse Kempas

text: Lasse Kalevi Kempas (s. 6. marraskuuta 1947 Rauma) on suomalainen taidemaalari. Hän maalaa akvarelleja, guassiteoksia ja akryylivärimaalauksia sekä tekee litografioita.


title: Lasse Kempas

text: Kempas on opiskellut Turun taideyhdistyksen piirustuskoulussa 1975–1976 sekä pariisilaisissa Académie de la Grande Chaumièressa ja Cité International des Artsissa vuonna 1979. Kempaksen teokset ovat olleet yksityisnäyttelyissä esillä muun muassa Rauman taidemuseossa (1977, 1980 ja 1986), Wäinö Aaltosen museossa (1980 ja Kimmo Pyykön kanssa 1986) ja Hämeenlinnan taidemuseossa (Kimmo Pyykön kanssa 1986). Hänen teoksiaan on muun muassa Suomen valtion, Rauman taidemuseon, Porin taidemuseon, Tampereen nykytaiteen museon, Wäinö Aaltosen museon, Hämeenlinnan taidemuseon ja Emil Cedercreutzin museon kokoelmissa. Kempas on palkittu Länsi-Suomen taidemitalilla 1980 ja OAJ:n kultaisella kulttuurimitalilla 1987.


title: Vladimir Šuhov

text: Vladimir Grigorevitš Šuhov (Владимир Григорьевич Шухов), s. 16. elokuuta/28. elokuuta 1853, Grajvoron, k. 2. helmikuuta 1939, Moskova, oli venäläinen insinööri, joka usein rinnastetaan kekseliäisyydessään ja metallirakenteiden käyttämisessä Gustave Eiffeliin.


title: Vladimir Šuhov

text: Šuhov syntyi lähellä Belgorodia, joka sijaitsee nykyisen Ukrainan rajan tuntumassa. Hän opiskeli Moskovan Keisarillisessa teknillisessä koulussa, josta valmistui insinööriksi 1876. Työurallaan hän suunnitteli yli viisisataa siltaa ja sata vesitornia. Tehdessään yhteistyötä vuonna 1878 öljyteollisuutta käynnistävän ruotsalaisen Nobel-suvun kanssa hän otti käyttöön öljyputken, kaasuputken ja sylinterinmuotoisen metallisen öljysäiliön.